Šabiću danas ističe mandat, skupštinskom odboru se ne žuri da predloži novog poverenika | Insajder\nŠabiću danas ističe mandat, skupštinskom odboru se ne žuri da predloži novog poverenika\nMandat poverenika Rodoljuba Šabića ističe danas. Za ovu funkciju, koja obezbeđuje transparenost u radu državnih organa i značajno olakšava rad novinarima, nadležni skupštinski odbor još nije ni predložio nove kandidate. Članica Odbora za kulturu i informisanje Branka Stamenković za Insajder kaže da je odbijen njen zahtev da se na dnevni red Odbora stavi rasprava o izboru novog poverenika, a predsednik Odbora Mirko Krlić, iz redova Srpske napredne stranke, nije odgovorio na pitanja novinara Insajdera o izboru novog Poverenika.\nZahvaljujući delovanju Poverenika, javnosti su, makar delimično postale dostupne informacije u vezi s poreklom novca za stan ministra odbrane Aleksandra Vulina, poverenik je urgirao i kada su u pitanju detalji u slučajevima Savamala i Helikopter, ali i kada su traženi podaci o spornim poslovanjima Srbijagasa, Er Srbije...\nRokovi za predlaganje kandidata i za imenovanje novog poverenika nisu definisani zakonom. Iz kancelarije Poverenika za Insajder navode da će, u skladu sa Zakonom, zamenik poverenika obavljati funkciju poverenika do izbora novog.\nŠabić je prvi i jedini poverenik koga je Srbija imala. Uvek se rukovodio pravom javnosti da ima uvid u rad državnih institucija i zbog toga je tokom dva sedmogodišnja mandata trpeo kritike svih vlasti. U poslednje vreme su, međutim, pritisci išli do toga da je u Skupštini optužen da radi za strane službe, iako Poverenik spada u nekolicinu onih koji su u državi morali da prođu najviše bezbednosne provere.\nŠabić: Institucija poverenika ne bi bila osnovana da su poslanici pažljivije čitali zakon\nŠabić je nedavno na forumu „Nezavisna i regulatorna tela“ poručio da se nezavisna tela u Srbiji teško bore sa političkim uticajem vlasti, ali i da rad tih institucija veoma zavisi od ličnosti koje ih vode.\nŠabić je, govoreći o samom početku rada te institucije, čak rekao da ne veruje da bi zakon o njenom osnivanju bio usvojen „da su poslanici pažljivije čitali tekst zakona“,a rekao je i da je izbor, doduše ne samo te nezavisne institucije, pod kontrolom vladajućih partija.\nSvom budućem nasledniku Šabić je poručio da mora da ima znanja o oblasti kojom se bavi, kao i da mora da se upravlja zakonima i Ustavom.\nOn je zbog ukazivanja na nepravilnosti u radu državnih institucija bio česta meta kritika – brojne državne institucije su ga proglasile pristrasnim i optužile da se bavi politikanstvom.\nDa postoje i primeri u kojima i pojedinci iznose kritike na njegov račun, pokazuje šef poslaničke grupe SNS-a u Narodnoj skupštini Aleksandar Martinović, koji je na raspravi koja nije bila posvećena instituciji poverenika ocenio da Šabić „napada sopstvenu državu“ i da „se lažno predstavlja kao nezavisni državni organ“, a da u stvari vodi političku kampanju.\nMartinović je tokom skupštinske rasprave upitao Šabića „kada će prestati da radi protiv interesa sopstvene države, a za račun stranih obaveštajnih službi, jer ne prima platu od stranih obaveštajnih službi, već iz državnog budžeta“.\n„Crtanje mete na čelo ljudima“\nŠabić se, gostujući u Insajder debati, osvrnuo na uvrede koje su poslanici i političari upućuju instituciji koju je do sada predstavljao. Te uvrede Šabić vidi kao pokušaj diskreditovanja, ali je kao veći problem istakao to što se one emituju u najgledanijem televizijskom programu, a da, primera radi, javni servis od njega nikada ne traži komentar.\n„Ako neko uporno protura da ja zarađujem enormni novac, pa predsednica parlamenta ima potrebu da mi udvostruči platu, ako neko drugi ima potrebu da priča da sam ja strani špijun, ako neko treći ima pravo da priča da ja uzimam ogromne količine funti od Britanaca, je l’ ne bi bilo moguće makar hipotetički pretpostaviti da neki očajan čovek koji ima malo novaca, koji nema hleba da jede, koji nema posao, čija deca nemaju posao, dođe na ideju da se obračuna s osobom koja se valja u novcu i još radi za strane službe. To je crtanje mete na čelo ljudima, to je ono što je neodgovorno“, rekao je nedavno Šabić u Insajder debati.\nIzbor novog poverenika slika neodgovornosti prema javnosti\nRodoljubu Šabiću zvanično je istekao mandat. Njegovu funkciju će do izbora novog poverenika obavljati zamenik, ali je činjenica da Srbija od danas, nakon 14 godina od uspostavljanja ove institucije, nema poverenika za informacije od javnog značaja i zaštitu podataka o ličnosti.\nPrema Poslovniku o radu Skupštine, predsednik odbora mora da sazove sednicu odbora na zahtev najmanje trećine od ukupnog broja članova odbora ili na zahtev predsednika Narodne skupštine.\nPoslanica Demokratske stranke u Odboru Vesna Marjanović za Insajder kaže da nema dovoljno članova koji su za sazivanje sednice povodom izbora novog poverenika.\nOna naglašava da Zakon o slobodnom pristupu informacijama, iako ima svoje nedostatke u smislu da nije jasno propisana procedura, pruža sasvim dovoljno normi da je proces izbora novog poverenika već morao da bude pokrenut.\n„Mi smo već dva puta izabrali gospodina Šabića prema istoj proceduri i ne postoji nijedno opravdanje za to što procedura do sada nije pokrenuta, naročito imajući u vidu to da su poslanici opozicije tražili da se o tome raspravlja. Većina to nije prihvatila, niti je predsednik Odbora pružio odgovor na to kada će biti zakazana sednica za izbor novog poverenika“, kaže Marjanović za Insajder.\nBranka Stamenković za Insajder navodi da je podnela predlog Odboru da se na dnevni red stavi inicijativa civilnog društva za izbor novog poverenika, ali da nije naišla na podršku.\n„Članovi Odbora su glasali i izglasali da to neće biti na dnevnom redu. Jedino što je predsedavajući rekao je – biće“, kaže Stamenković.\nKako je i organizacija Crta saopštila, Odbor je na sednici održanoj 26. novembra odbio da razmatra inicijativu za hitno pokretanje postupka izbora novog Poverenika, koju je, inače, potpisalo 70 organizacija. Za predlog je glasalo pet članova Odbora, a preostalih osam se nije izjasnilo.\nOrganizacije su takođe Odboru predložile kriterijume koje kandidati za poverenika moraju da ispune. Kriterijumi su, između ostalih, da kandidat nije kršio zakone, profesionalne standarde i pravila struke, kao i da nije bio povezan sa nekom političkom strankom u poslednje tri godine.\nNovinari Insajdera su pokušali da dođu do predsednika Odbora Mirka Krlića preko sekretarijata Odbora, međutim, Krlić nije odgovorio na zahtev za razgovor.\nNovi poverenik po izmenjenim zakonima\nKraj Šabićevog mandata obeležila je i izrada novog zakona o slobodnom pristupu informacijama od javnog značaja. On je kritikovao Nacrt novog zakona, prema kojem društva kapitala, odnosno preduzeća poput Koridora, EPS-a ili Železnica više neće više morati da dostavljaju informacije građanima i novinarima i tako „polažu račun“ o svom radu, iako ih plaćaju svi građani.\nŠabić je, gostujući nedavno u Insajder debati, istakao da se nepoštovanje ove institucije ogleda u nesprovođenju njegovih odluka.


► Fejsbuk proširio zabranu govora mržnje na bele nacionaliste\n27.03.2019 San Francisko\nKompanija Fejsbuk proširila je svoju definiciju govora mržnje na "bele nacionaliste" i "bele separatiste".\nKompanija je ranije dozvoljavala tim grupama da objavljuju preko te društvene mreže iako je odavno zabranila "bele suprematiste".\nU blogu objavljenom danas ta društvena mreža je saopštila da je ranije vezivala izraze belog nacionalizma za šire koncepte nacionalizma i separatizma kao što je američki "prajd" pokret ili baskijski separatizam, koji su i dalje dozvoljeni.\nGrupe za odbranu građanskih prava i akademski krugovi smatrali su da je taj pogled pogrešan i vršili su pritisak na Fejsbuk da promeni stav.\nFejsbuk je saopštio da je zaključeno posle više meseci razgovora sa njima da beli nacionalizam i separatizam ne mogu da budu odvojeni od bele suprematije i organizovanih grupa mržnje.


Organizatori zadovoljni pripremama\n0 17 Avgusta, 2012 12:36\nSve je spremno za praznik rukometa u Doboju • Turnir počinje 21. avgusta\nOrganizatori ovogodišnjeg 44. međunarodnog rukometnog turnira šampiona u Doboju, koji počinje 21.avgusta, upoznali su predstavnike medija o završnim pripremama, lokaciji smještajnih kapaciteta za učesnike i nekim izmjenama, koje su uvedene u cilju što kvalitetnije promocije ove smotre rukometa.\n“Ekipe koje nam ove godine dolaze su vrh evropskog i svjetskog rukometa. Predvođeni Barcelonom, Medvedima i Ademarom, tu su i ekipe koje su po prvi put na dobojskom turniru, Cimos Koper iz Slovenije, Dinamo Minsk iz Bjelorusije, a zatim i stari znanci Pik Seged iz Mađarske i Vardar iz Makedonije i naravno naša Sloga. S ponosom ističem da je ove godine konačno riješeno pitanje i smještaja ekipa u Doboju tako da će četiri ekipe biti smještene u hotelu Park, jedna u Integri, a samo dvije ekipe će biti locirane van našeg grada, u Banji Vrućici. Grad Doboj kao generalni pokrovitelj ove manifestacije izdvojio je četiri stotine hiljada maraka, a imamo obećanja da ćemo dobiti i finansijska sredstva sa nivoa vlasti Bosne i Hercegovine. Tu je kao jedan od sponzora Vlada Republike Srpske sa pedeset hiljada maraka” izjavio je predsjednik IO turnira Enes Suljkanović.\n„Mi smo ponosni što imamo turnir evo već 47 godina i nadamo se da tu našu radost dijele svi ljubitelji rukometa i sporta uopšte”, rekao je na press konferenciji Zdravko Petrović v.d.predsjednika gradske skupštine u Doboju.\nGeneralni sekretar TV turnira šampiona u Doboju Alen Petković pohvalio je dosadašnju saradnju i nastavak saradnje sa Slobomir Univerzitetom, a potom najavio i jednu novinu kada je u pitanju sam čin otvaranja turnira:\n“Ove godine smo odlučili da samo otvaranje obogatimo dodatnim sadržajem, Paradom sporta, tačnije defileom članova svih klubova i organizacija sa područja našeg grada. To je svojevrstan poklon turnira za sve sportiste, a ideja vodilja je bila želja da javnosti pokažemo da postoje i drugi sportovi u koje vrijedi ulagati, a da dobojski turnir u svemu tome, sa svojim imenom i tradicijom, može mnogo da pomogne.”\nParada sporta će biti održana 20.avgusta u 19 sati, a pored defilea sportista održaće se koncert poznatog izvođača zabavne muzike Igora Vukojevića.\nPetković rekao da će utakmica za sedmo mjesto biti odigrana u Tesliću dok će za peto mjesto, po prvi put biti održana u Zenici. To je gest zahvalnosti građanima tog grada, koji su izrazili spremnost da zajedno sa RK Sloga budu domaćini protivnicima Dobojlija ukoliko, nakon kvalifikacija, nastave takmičenje u EHF Velux Ligi šampiona u sezoni 2012/13.\nVIDEO: Kornjača ronioca povukla na dno mora\n“Opel” zbog gubitaka razmatra skraćenje radnog vremena


Da li je ekonomski imperijalizam uspeo u onome u čemu oružje nije? Kada će se završiti Prvi svetski rat? - Biznis i Finansije\nHome\tTekstoviAnalize\tDa li je ekonomski imperijalizam uspeo u onome u čemu oružje nije? Kada će se završiti Prvi svetski rat?\nUpstream i petrohemija poboljšali su rezultate MOL-a u trećem kvartalu, nepredvidivost usled previranja na tržištu


Fadil Novalić: Cilj je da u ovom mandatu minimalne penzije budu veće od 400 KM - Klix.ba\n22.2.2019. u 12:11\nPremijer Federacije BiH u tehničkom mandatu Fadil Novalić je povodom povećanja minimalne penzije za 3,2 posto kazao da je cilj Vlade FBiH da minimalne penzije u ovom mandatu budu veće od 400 KM.\nNovalić je kazao da Vlada FBiH ima mnogo bolju osnovu i bolji zakon da u narednom periodu rješava probleme penzionera.\n"Na današnjoj smo sjednici vrlo važnu tačku stavili iza sebe, vezanu za evropske integracije. Konstatirali smo da se treba pristupiti racionalnoj izradi zakona o demobiliziranim borcima. Imali smo prijedlog odluke za izmjenu plata i naknada", rekao je Novalić.\n"Ova odluka predstavlja kontinuitet brige Vlade. Ona predstavlja jedan korak koji mi preduzimamo. Očekujemo da će u narednom periodu doći do još jednog povećanja. Očekuje se nastavak pozitivnih kretanja", istakao je on.\n"Povećanje je posljedica novog zakona koji omogućava povećanje minimalnih penzija prema mogućnostima. U maju će penzioneri dobiti uvećanu aprilsku penziju. Kao posljedica reformiranog sistema, stvari se kreću u dobrom pravcu", zaključio je Zijad Krnjić.


Ministar Dačić na konferenciji za novinare saopštio da je Burundi povukao priznanje Kosova\nPrvi potpredsednik Vlade Srbije i ministar spoljnih poslova Ivica Dačić održao je danas u Ministarstvu spoljnih poslova vanrednu konferenciju za novinare na kojoj je saopštio da je Burundi povukao priznanje Kosova kao nezavisne zemlje.\n"Ovih dana u Prištini se obeležava desetogodišnjica od jednostranog proglašenja nezavisnosti Kosova. Doneo sam notu Ministarstva inostranih poslova Republike Burundi kojom oni povlače priznanje Kosova."\nMinistar je istakao da je na na taj način pokazao koliko je krhka nezavisnost Kosova i koliko je "lažna" lista od 116 zemalja koju organi Kosova prikazuju svojim građanima.\n"Pozivam ih da pokažu papire svih 116 zemalja. Na toj listi su zemlje koje uopšte nisu priznale Kosovo", istakao je šef srpske diplomatije , navodeći da se pitanje Kosova ne može rešiti bez dogovora sa Srbijom.\nNaglasio je kako je on, kao ministar spoljnih poslova, uspeo da ubedi tri zemlje da povuku priznanje i poručio da će nastaviti borbu za državne i nacionalne interese.\nMinistar Dačić, takođe je izjavio danas da zajednička pozicija EU nigde ne govori da Srbija mora da prizna Kosovo i dodao da je arogantno, neprihvatljivo i kontraproduktivno da se od Srbije to traži.\n„Napisali su da moramo da rešimo bilateralne odnose. A zašto to nisu uradili kad je bilo takvog primera između Hrvatske i Slovenije? Kako da to tada nije važilo, a sada važi?", upitao je ministar Dačić.\nMinistar spoljnih poslova Dačić zahvalio je danas Stejt departmentu na čestitiki povodom Dana državnosti Srbije i ukazao da je američka administracija po prvi put u zvaničnom obraćanju podsetila na savezništvo sa Srbijom.\n„Zahvalan sam Stejt departmentu i Reksu Tilersonu na čestitiki koju je uputio povodom Dana državnosti. Imao sam sastanak sa njim i drago mi je što je u čestitki upotrebio ono sa čime sam ga\nupoznao, da je pre sto godina tadašnji predsednik Vudro Vilson objavio poseban proglas, kojim se američki narod poziva da kroz molitvu iskaže solidarnost sa srpskim narodom."\nMinistar je podsetio da se tada, 28. jula 1918. godine, na Beloj kući vijorila srpska zastava.\n"Hoću da pozovem sve da se kao država i narod više borimo za svoj interes", zaključio je šef srpske diplomatije na konferenciji za novinare u Ministarstvu spoljnih poslova.


Peking traži od Pompea da prestane da iznosi laži o Kini - Kineski Radio Internacional\nPeking traži od Pompea da prestane da iznosi laži o Kini\n2020-10-16 19:43:22 | CRI\nKina je danas pozvala američkog državnog sekretara Majka Pompea da poštuje činjenice i da prestane da iznosi laži o Kini.\n"U suprotnom, samo će dodatno naštetiti vlastitom kredibilitetu i potkopaće američki nacionalni imidž i interese," rekao je portparol Ministarstva spoljnih poslova Kine Džao Liđijen.\nDžao je to izjavio na redovnoj konferenciji za štampu kada je upitan da prokomentariše nedavnu Pompeovu optužbu protiv kineske vlade za kršenje ljudskih prava svog naroda.\nKineska vlada pridaje veliku važnost zaštiti i promociji ljudskih prava, sledi koncept ljudskih prava usredsređen na ljude i štiti prava i slobode koje uživaju kineski građani u skladu sa zakonom, rekao je portparol.\nOd osnivanja Narodne Republike Kine pre 71 godinu, a posebno od početka sprovođenja reformi i otvaranja, Kina je postigla izuzetna dostignuća u svojoj borbi za ljudska prava.\n„Tokom trećeg kruga Univerzalnog periodičnog pregleda ljudskih prava u Savetu UN-a za ljudska prava, više od 120 zemalja u potpunosti je prepoznalo ogromna dostignuća Kine u promociji i zaštiti ljudskih prava i pohvalilo kineski doprinos globalnoj borbi za ljudska prava“, podsetio je Džao.\nPrema istraživanju Eš centra za demokratsko upravljanje i inovacije na Univerzitetu Harvard, više od 93 odsto Kineza zadovoljno je poštovanjem ljudskih prava u svojoj zemlji.\nSuprotno tome, Sjedinjene Države imaju zastrašujuće podatke o ljudskim pravima i verskim slobodama, rekao je Džao i podsetio da se jedan za drugim ređaju skandali povezani sa rasnom diskriminacijom, policijskom brutalnošću i mučenjem zatvorenika. SAD imaju najvišu stopu zločina počinjenih uz upotrebu vatrenog oružja. Vatreno oružje u toj zemlji je uzrok desetina hiljada smrtnih slučajeva godišnje. Pored toga, broj džamija u SAD-u nije ni 10 odsto od ukupnog broja džamija u kineskoj autonomnoj oblasti Sinđijang.\nUzevši sve navedeno u obzir, portparol postavlja pitanje: „kakvo pravo imaju SAD da iznose bezobzirne optužbe protiv drugih zemalja?”


Vladislav Petković i Miloš Nekić (Foto Kim).jpg\nVladislav Petković je Nekiću obećao i pomoć oko sređivanja i rekonstruisanja njegove kuće.\n"Kancelarija za Kosovo i Metohiju u sklopu svojih aktivnosti pomaže ljudima poput gospodina Nekića", rekao je Petković i dodao:\n"I na ovom primeru se vidi da Republika Srbija može da pomogne svojim građanima i u Prizrenu. Mislim da je današnja poseta jako važna jer je gospodin Miloš član porodice koja je zadužila ovaj grad. Konkretno, pošto se Nekić teško kreće jer je dva puta lomio kuk, učinićemo sve da brzo saniramo prilaze kući i oko kuće i rešimo problem ograde radi njegovog sigurnog kretanja", rekao je Petković.\nPomoćnik šefa Kancelarije za Kosovo i Metohiju očekuje da rad oko kuće Nekića prve rezultate da u naredne dve do tri nedelje.\nMiloš Nekić se zahvalio predstavnicima Kancelarije za Kosovo i Metohiju, rekavši da ga raduje svaki susret kada sa nekim može da porazgovara o Prizrenu i njegovoj porodici koja je, kako je rekao, "ugradila život u istoriju i izgradnju Prizrena".\nPetković je, nakon susreta sa Nekićem, naglasio da se Vlada Srbije protivi prodaji novosagrađenih kuća za Srbe povratnike.\n"Ima još posla po tom pitanju, moramo da saznamo uzroke prodaje tih objekata. Radimo trenutno na nekoliko takvih slučajeva, ali više od toga ne mogu da kažem", naveo je Petković, dodajući da bi prištinske institucije "morale da obezbede veću pravnu sigurnost Srbima na Kosovu i Metohiji".\nPomoćnik šefa Kancelarije za Kosovo i Metohiju Petković je prisustvovao i službi u crkvi Svetog Đorđa u Prizrenu, a potom se sa saradnicima uputio na Goru.


Koncert Alekseja Arhipoovskog, virtouza na balalajci u BG\nTanjug 16. septembra 2019. 10:44\nBEOGRAD – Koncert virtuoza na balalajci iz Rusije Alekseja Arhipovskog biće održan 7. secembra u Kombank dvorani, najavili su danas organizatori.\nRuskog muzičara na balalajci često porede sa Paganinijem ili Hendriksom.\nOn je kao i oni preokrenuo muzičko shvatanje slušalaca, otkrivši nove mogućnosti balalajke.\nArhipovski je stvorio nov način sviranja na ruskom narodnom instrumentu, objedinio je autentični manir izvođenja sa sopstvenim metodama.\nAleksej Arhipovski smatra da je balalajka riznica tajni i zagonetki. On ne prestaje da ih odgoneta i da beskonačno zadivljuje svoju zahvalnu publiku novim idejama i otkrićima. Mnogi slušaoci i profesionalci ga nazivaju čarobnjakom, maestrom zbog njegove magične muzike.\nPublika pažljivo osluškuje svaku njegovu notu, divi se svakog momenta njegovom izvođenju i sa nestrpljenjem iščekuje nove obrte u umetnikovim arijama.


BalkanMagazin :: Kina se sudara sa starenjem stanovništva\nsreda, 25. novembar 2020 09:33\nU Kini sada živi oko četvrt milijarde stanovnika starijih od 60 godina odnosno 17,8 posto, a do 2053. biće ih čak 33 posto\n(ilustracija, Prizor iz Pekinga: Kina ima, u poređenju s drugim azijskim zemljama, veoma nisku granicu za odlazak u penziju, muškarci odlaze u penziju sa 60 godina, a žene sa 55)\nKomunistička partija Kine, kako najavljuje Rojters, namerava da uvede postupno povećanje starosne granice za odlazak u penziju jer je stanovništvo sve starije. Iako nisu zasad poznati nikakvi detalji o tome, sama ova namera naišla je na pretežno negativnu reakciju na tamošnjim društvenim mrežama.\nOva, zajedno sa Indijom, najmnogoljudnija zemlji sveta, sada ima 1,4 milijarde stanovnika, od kojih je 17,8 posto, odnosno 250 miliona, starije od 65 godina. Oni će, prema prognozama, 2053. činiti čak 33 posto stanovništva.\nUčešće stanovništva starijeg od 65 i 80 godina u populaciji Kine\nU Kini sada muškarci odlaze u penziju sa 60 godina, a žene sa 55 godina a to je tako već 40 godina. O povišavanju ove starosne granice otvorila se diskusija 2013. ali je ubrzo zatvorena jer su ljudi masovno i oštro bili protiv. Zbog toga, kako piše agencija Nova Kina, vlada namerava da veoma postupno povećava ovu starosnu granicu i da to rastegne do 2035. A koja bi onda bila granica, zasad još nije poznato, a verovatno nije još ni utvrdjeno.\n"Povišenje starosne granice za penziju, koje nije nephodno, a nije ni opravdano, polazi od ideološke pretpostavke da se brzi ekonomski razvoj može postići samo žrtvovanjem zdravlja i interesa ljudi", napisao je ovim povodom jedan korisnik društvenih mreža.\nStručnjaci, prema Rojtersu, međutim, o Kini govore kao o "demografskoj tempiranoj bombi" jer stanovništvo stari i biće sve manje radno sposobnih. Jedan od razloga sigurno jeste politika jednog deteta koju je Kina sprovodila četiri decenije, a okončala je 2016.\n"Kasniji odlazak u penziju je neizbežan. Kada odete u inostranstvo videćete da tamo ljudi stariji od 60 godina rade i dalje i da je to tamo sasvim normalno", piše ovim povodom državni list "Društvena sigurnost". A i penzijski sistem se nalazi pred sve većim pritiskom tako da će najdalje do 2035. popstati insolventan ukoliko se ne povise starosne granice za penzionisanje.\nRojters napominje da Kina ima, u poređenju s drugim azijskim zemljama, veoma nisku granicu za odlazak u penziju. U Japanu ta granica iznosi sada 65, a razmatra se da se uskoro produži na 70 ili čak 75 godina. U Južnoj Koreji do 2030. stariji od 65 godina činiće oko četvrtinu stanovništva. Tamo se sada u penziju ide sa 68 godina (muškarci) i 67 godina (žene) Zato se i tamo postupno priprema - kasnije penzionisanje.


Kao po komandi: Pljušte otkazi letova za Belorusiju - 25.05.2021, Sputnik Srbija\nNakon što su lideri EU pozvali evropske aviokompanije da ne lete preko Belorusije, masovno se otkazuju letovi za republiku. Sve je počelo sa Litvanijom… 25.05.2021, Sputnik Srbija\nLitvanske vlasti su prve zabranile avionima koji dolaze i odlaze iz zemlje da lete iznad Belorusije. Nešto kasnije, agencija AFP je javila da i "Lufthanza" prekida letove iznad Belorusije.Ovaj trend se jutros nastavio. Ovo su aviokompanije koje su se pridružile gore navedenoj zabrani: Ovo sigurno neće biti puni spisak aviokompanija koje neće leteti iznad Belorusije.Podsetimo, na sinoćnjem samitu lidera EU zatraženo je da se zabrani beloruskim aviokompanijama da lete iznad teritorije EU. Pored toga, evropskim avioprevoznicima je preporučeno da više ne lete iznad Belorusije.Incident sa prinudnim sletanjem u MinskAvion kompanije „Rajan er“, koji je leteo iz Atine za Viljnus, prinudno je sleteo 23. maja na aerodrom u Minsku zbog saopštenja da je podmetnuta bomba. Na lice mesta su upućeni demineri. Informacije o miniranju nije potvrđena, a Istražni komitet Belorusije saopštio je da je pokrenuo krivični postupak zbog lažne prijave o miniranju.Beloruski aktivisti za ljudska prava saopštili su da je osnivač kanala na Telegramu „Neksta“, koji se u Belorusiji smatra ekstremističkim, Roman Protasevič, leteo ovim avionom i da je priveden prilikom provere dokumenata na aerodromu u Minsku. Protasevič je u ovoj zemlji stavljen na spisak lica umešanih u terorizam. Protiv njega je pokrenut krivični postupak po nekoliko osnova, uključujući i za „organizovanje masovnih nereda“. Njemu preti kazna do 15 godina zatvora.To je izazvalo kritiku Zapada, iako se praksa prinudnog sletanja aviona dešavala i ranije. Najznačajniji slučaj bilo je prisiljavanje aviona bolivijskog predsednika Evo Moralesa da sleti u Beč 2013. godine. Razlog za to su bile glasine da se zajedno sa predsednikom u avionu nalazi i bivši agent CIA Edvard Snouden, koji je u Sjedinjenim Američkim Državama optužen za odavanje državnih tajni.Pročitajte još:\n12:20 25.05.2021 (Osveženo: 01:14 26.08.2021)\n© Sputnik / Viktor Tolochko / Uđi u foto-galerijuAerodrom u Minsku\nNakon što su lideri EU pozvali evropske aviokompanije da ne lete preko Belorusije, masovno se otkazuju letovi za republiku. Sve je počelo sa Litvanijom…\nLitvanske vlasti su prve zabranile avionima koji dolaze i odlaze iz zemlje da lete iznad Belorusije.\n„Incident (sa avionom "Rajan era") vrlo jasno je pokazao da, nažalost, čak i kada naši državljani lete u vazdušnom prostoru susedne nam države oni, nažalost, nisu bezbedni i ne znamo da li će avion biti prinuđen da sleti iz nekog razloga“, izjavio je juče ministar saobraćaja zemlje Marius Skuodis.\nNešto kasnije, agencija AFP je javila da i "Lufthanza" prekida letove iznad Belorusije.\nOvaj trend se jutros nastavio. Ovo su aviokompanije koje su se pridružile gore navedenoj zabrani:\nEr Frans (Francuska)\nViz er (Mađarska)\nEr Baltik (Letonija)\nFin er (Finska)\nOvo sigurno neće biti puni spisak aviokompanija koje neće leteti iznad Belorusije.\nPodsetimo, na sinoćnjem samitu lidera EU zatraženo je da se zabrani beloruskim aviokompanijama da lete iznad teritorije EU. Pored toga, evropskim avioprevoznicima je preporučeno da više ne lete iznad Belorusije.


Inženjerska geodezija – Geokom d.o.o.\nInženjerska geodezija – oblikujte sve faze izgradnje\nBudite spremni da pružite geodetske usluge na vreme i u okviru budžeta, uz smanjenje gubitaka i poboljšanu bezbednost u svakoj fazi izgradnje.\nPriče inženjerskih geodeta da vas inspirišu\nBilo da projektujete i snimate, konstruišete i gradite ili upravljate i održavate neki objekat, naša rešenja obezbeđuju bezbednost, pomažu vam da budete brži, sarađujete u cloud okruženjima, digitalizuju tokove posla i isporučuju najvrednije geoprostorne podatke. Ovi video snimci će vas inspirisati primerima geodeta koji rade na građevinskim projektima i ispunjavanju zahteve na vreme i u okviru budžeta uz smanjenje gubitaka i povećanje bezbednosti.\nRešenja u toku celokupnog životnog ciklusa izgradnje infrastrukture\nAutoput i put\nRast stanovništva, sve veći broj vozila i propadanje imovine zahtevaju kontinuirano održavanje, proširenje ili izgradnju novih autoputeva i puteva na održiv način. Mi omogućavamo geodetima da učestvuju u projektovanju, izgradnji i održavanju ovih objekata kako bismo održali naš svakodnevni život i ekonomiju u pokretu.\nBilo da se vrši snimanje terena, kreiranje DTM-a, mapiranje skrivenih objekata ispod površine, obeležavanje ili kontrola projekata, naša rešenja za snimanje realnosti i geoprostorna rešenja vam omogućavaju da pružate usluge u svakoj fazi životnog ciklusa izgradnje autoputeva i puteva.\nPročitajte kako inženjerska geodezija menja način na koji kompanija FAM Construction prikuplja terenske podatke, izveštava o promenama i obezbeđuje da sve bude u projektovanim tolerancijama u projektu proširenja autoputa na dužini od 22 milje u U.S.\nIzvođači građevinskih radova moraju izbeći skupe greške i završiti projekte u roku i prema budžetu. Komercijalni i stambeni građevinski projekti moraju biti izgrađeni u skladu sa specifikacijama, a da pritom ostanu dovoljno fleksibilni da podrže poboljšanja tokom životnog ciklusa izgradnje. Inženjerska geodezija dodaje vrednost dinamičnim građevinskim projektima osim verifikacije obeležavanja, obezbeđenja i kontrole kvaliteta.\nOpremljeni našim geoprostornim rešenjima i rešenjima za snimanje stvarnosti, možete da pružite mnoge usluge u životnom ciklusu zgrade, od projektovanja do renoviranja ili rušenja. Naša geodetska rešenja vam omogućavaju da poboljšate efikasnost tokom svih faza građevinskih projekata zgrada, dok se sve zainteresovane strane održavaju povezanim sa CAD i BIM digitalnim tokovima podataka. Razumevanjem toka posla i protoka podataka u izgradnji zgrada, pomažemo vam da povežete sve elemente, smanjite rizik i gubitke, sprečite nepotrebne dodatne radove i povećate bezbednost.\nPročitajte kao je kompanija Laing O’Rourke implementirala proces digitalne verifikacije uz pomoć laserskog skeniranja prilikom prefabrikacije betonskih panela.\nŽeleznički projekti zahtevaju najviše standarde tačnosti kako bi se osiguralo da se putnici i roba transportuju bezbedno i na vreme. Sa sve većom potražnjom za smanjenjem emisije štetnih gasova i zagušenja puteva, procenjuje se da će se železnički projekti povećati za 30%. Opremljeni našim rešenjima, geodeti obezbeđuju najtačnije snimanje realnosti i geoprostorne podatke, podržavajući železničke kompanije i građevinske inženjere da projektuju, grade i održavaju ove objekte kako bi osigurali siguran i efikasan transport putnika i tereta.\nPružamo geodetska rešenja specifična za železnicu tako da možete pratiti razmake, upravljati instalacijama, pratiti geometriju, pratiti nagib i infrastrukturu, meriti opterećenja, definisati uslove balasta, pregledati zadiranje u vegetaciju i otkriti promene. Naša železnička rešenja vam pomažu da prikupite, projektujete, izgradite, upravljate i održavate železničke pruge i mrežno okruženje, istovremeno izbegavajući potrebu za skupim i redovnim raspoređivanjem resursa na licu mesta.\nPogledajte kako je Auspat Land Survei Australia uspostavio pouzdanu i preciznu kontrolnu mrežu, skenirao i nadgledao velike zemljane radove i pratio iskopavanje staničnog platoa izvedeno za potrebe projektovanja u jednom od najvećih projekata železničke infrastrukture.\nPrilikom izgradnje tunela i najmanja greška u pravcu može dovesti do značajnih tehničkih problema i finansijskih rizika. Geodeti igraju ključnu ulogu u vođenju obe strane tunela u pravom smeru i obezbeđivanju da se proboj tunela dogodi tačno na određenoj ciljnoj tački.\nNaša geodetska rešenja za tunele obezbeđuju najvišu preciznost merenja i automatizovano praćenje deformacija u svakoj fazi projekta izgradnje tunela kako bi se osigurala bezbednost. Bez obzira da li uspostavljate preciznu i pouzdanu kontrolu, vršite početna istraživanja lokacije ili izgradnje, pratite proces bušenja tunela, merite pomeranja ključne infrastrukture ili pružate detaljne georeferenciranje informacije o napretku radova, možete obezbediti brz i pouzdan radni tok za svaku fazu tunela.\nOtkrijte kako je kompanija Grunder Ingenieure AG bezbedno i efikasno snimila infrastrukturu 57 kilometara dugog tunela za potrebe projekta izvedenog stanja u Švajcarskoj.\n5 Najboljih praksi za građevinske kompanije u svetu posle krize\nSaznajte zašto kompanije koje ulažu u inovativne geoprostorne tehnologije pozicioniraju svoje poslovanje u oblasti realizacije složenih projekata na vreme, u skladu sa budžetom i u skladu sa specifikacijama dok izgradnja…\n5 Geosprostornih tehnologija koje podižu građevinarstvo na sledeći nivo\nKoristeći najnovije trendove, geodeti tokom kompletnog ciklusa izgradnje mogu koristiti podatke za donošenje odluka. Ovih pet tehnologija menjaju igru kako bi digitalno građevinarstvo podigle na sledeći nivo.\nGeodezija za građevinskog\nŠta će automatizacija u građevinarstvu doneti geodetima? Uz rastuća očekivanja da se bolje projektuje i gradi brže, verovatno će postojati mnogo mogućnosti za preduzeća koja pružaju geodetske usluge.\nInženjerska geodezija - Primeri iz prakse\nDođite do novih ideja uz neki od fascinantnih projekata širom sveta, u kome geodeti oblikuju okruženje u svakoj fazi izgradnje uz pomoć najboljih usluga u klasi i opreme za pozicioniranje i merenje\nSvi blogovi o inženjerskoj geodeziji\nOva kolekcija saveta, trendova i mišljenja će vam pružiti neke nove ideje, informisati vas o trenutnom statusu…


VIDEO: Dauntonska opatija (Downtown Abbey) - U kinima od 12. septembra - Zenicablog\nVIDEO: Dauntonska opatija (Downtown Abbey) – U kinima od 12. septembra\nFantastična glumačka ekipa koju smo gledali godinama u istoimenoj seriji, stiže u BiH kina 12. septembra. Televizijska serija DAUNTONSKA OPATIJA prati živote porodice Crawley i posluge koja je radila za njih, na početku XX stoljeća, u dvorcu smještenom izvan grada, u eri vladavine kralja Edvarda VII.\nTokom šest sezona, serija je nagrađena sa tri Zlatna globusa, petnaest Emmya za “Udarni termin”, 69 Emmy nominacija ukupno, što je čini serijom sa najviše nominacija u historiji Emmy nagrada, izvan prostora SAD. Seriji je čak dodijeljena i specijalna BAFTA nagrada kao i Ginisov rekord za TV seriju sa najboljim kritikama trenutno.\nDAUNTONSKA OPATIJA (DOWNTON ABBEY) U kinima od 12. septembra 2019.\nTelevizijska serija DOWNTONSKA OPATIJA prati živote porodice Crawley i posluge koja je radila za njih, na početku XX stoljeća, u dvorcu smještenom izvan grada, u eri vladavine kralja Edvarda VII. Tokom šest sezona, serija je nagrađena sa tri Zlatna globusa, petnaest Emmya za “Udarni termin”, 69 Emmy nominacija ukupno, što je čini serijom sa najviše nominacija u historiji Emmy nagrada, izvan prostora SAD.\nSeriji je čak dodijeljena i specijalna BAFTA nagrada kao i Ginisov rekord za TV seriju sa najboljim kritikama trenutno.\nTagoviDAUNTONSKA OPATIJA DOWNTON ABBEY) ekran una film zenica zenica.tv zenicablog


“Tamo daleko” u pesku ruske umetnice – Alternativno\nDecember 17, 2016 alternat\t0 Comments\nKsenija Paskar (devojačko Simonova), ukrajinska, a zatim ruska umetnica iz Simferopolja (Krim), poznata je u svetu po svojim animacijama od peska na osvetljenom staklu. Sada je predstavila animaciju “Tamo daleko” koju je napravila inspirisana Srbijom, prenosi ruskarec.ru.\n„Ova priča na pesku govori o životu velike zemlje koja kao najveću svetinju čuva svoju veru, poštuje svoje pretke i sposobna je da se raduje i peva uprkos teškoćama i nevoljama”, napisala je Ksenija u opisu svog videa.\n“Stvorila sam ovu animaciju posle putovanja po gradovima i manastirima Srbije, gde sam zauvek zavolela tu zemlju i njene predivne ljude! Živela Srbija!“\n← Ruske igre gladi u Sibiru\nGde pobeći od atomskih bombi? →\nMunja na šinama (VIDEO)\nSpremaju se da dodatknu Sunce\nMay 31, 2017 alternat\t0\nJanuary 21, 2017 alternat\t0


Pokrajinski sekretar dr Ivanišević posetio opštinu Odžaci: neophodno zajedničko ulaganje u infrastrukturne projekte i turističke manifestacije – Покрајински секретаријат за привреду и туризам\nOdžaci, 30. april 2021. – Delegacija Pokrajinskog sekretarijata za privredu i turizam na čelu sa pokrajinskim sekretarom, dr nenadom Ivaniševićem, boravila je juče u radnoj poseti opštini Odžaci.\nPrilikom susreta sa predsednikom Opštine, Goranom Nikolićem, i saradnicima, povela se diskusija oko aktuelnih kapitalnih i tekućih projekata ove zapadnobačke opštine, počev od komunalne infrastrukture, privrede, preduzetništva, pa sve do turizma i manifestacija svojstvenih ovoj lokalnoj samoupravi, sa ciljem unapređenja postojeće saradnje i definisanja koraka u daljoj saradnji u narednom periodu.\nPredsednik opštine je delegaciju Sekretarijata upoznao sa turističkim potencijalima Odžaka, kako prirodnim, tako i kulturno-umetničkim manifestacijama koje će Opština sa resornim Sekretarijatom zajednički graditi u narednim godinama.\nSekretar Ivanišević je rekao da je istinsko zadovoljstvo biti u opštini koja ima ambiciozne planove, koji su, pritom, utemeljeni na finansijskoj podršci.\n,,Ocaci su u prethodnom četvorogodišnjem periodu bili korisnici preko 28 miliona dinara budžetskih sredstava Sekretarijata. Smatramo da postoji još prostora za saradnju jer je manje bio zastupljen turizam, dok je najviše sredstava bilo usmereno na oblast zapošljavanja. Ideja jeste da podržimo autentične lokalne manifestacije. To je i deo priče ,,Najbolje iz Vojvodine“, jer bi svakako vraćanje duše tamburice u Deronje bilo nešto što može da ponese ovu oznaku kvaliteta“, rekao je Ivanišević.\nOn je ovom prilikom obišao i privredne kapacitete opštine Odžaci. Upriličena je poseta štampariji ,,POINT“ d.o.o. iz Odžaka, kao jednom od primera dobre prakse i uspešnog poslovanja.\n5. мај 2021. – Јавни конкурс за финансирање спровођења јавних радова на територији АП Војводине у 2021. години


Dogovorena saradnja, Banja Luka, 14.10.2011.\nOmbudsman za djecu RS uspostaviće saradnju sa zaštitnicima prava osiguranika koje je imenovao Fond zdravstvenog osiguranja u cilju bolje promocije prava iz zdravstvenog osiguranja, naročito onih koje se odnose na zdravstvenu zaštitu djece.\nTo je dogovoreno na današnjem sastanku predstavnika Fonda i Ombudsmana za djecu koji je organizovan kao rezultat inicijative direktora Fonda Gorana Kljajčina da se uspostavi saradnja sa institucijama i nevladinim organizacijama koje mogu da doprinesu unapređenju zdravstvene zaštite.\nNa sastanku su predstavnici Ombudsmana za djecu upoznati sa Pravilnikom o zaštiti prava osiguranih lica i ulogom zaštitnika prava koji su imenovani u svim opšinama u RS. Na sastanku je istaknuto da je veoma značajno da postoji dobra saradnja između ovakvih institucija, naročito zbog razmjene informacija.\nDogovoreno je, između ostalog, da će se Registar zaštitnika prava, kao i Pravilnik o zaštiti prava osiguranih lica naći i na internet stranici Ombudsmana za djecu RS. Takođe, propagadni materijali biće dostupni i u kancelarijama Ombudsmana, kako bi se što više ljudi upoznalo sa ulogom zaštitnika prava osiguranika u RS.


Bolnica Brezovik dobija donaciju od ambasade Bugarske – Portal Nikšić\nBolnica Brezovik dobija…\nBolnica Brezovik dobija donaciju od ambasade Bugarske\nFoto; portal RTNK\nBugarska je proteklih mjeseci pružila značajnu pomoć Crnoj Gori i realizovala niz aktivnosti u raznim oblastima, a naročito u borbi protiv panedemije izazavane virusom COVID-19, saopštila je na sastanku sa ministarkom zdravlja Jelenom Borovinić-Bojović ambasadorka Bugarske u Crnoj Gori Maglena Plugčijeva, piše portal RTNK.\nOna je istakla da je posebno ponosna na inicijativu bugarske ambasade, koja je kroz grantove podržala nabavku medicinske opreme za specijalnu bolnicu Brezovik i Opštu bolnicu Bijelo Polje. Ambasadorka Plugčijeva je uputila riječi podrške i zahvalnosti svim zdravstvenim radnicima u Crnoj Gori i cjelokupnom zdravstvenom sistemu na ogromnim naporima i požrtvovanju tokom pandemije izazavane koronavirusom, navedeno je u saopštenju Ministarstva zdravlja.\nBorovinić-Bojović zahvalila se na dosadašnjoj pomoći i podršci Bugarske, „posebno u ovom za cijeli svijet izazovnom vremenu, kada se borimo sa teškom epidemijom i istakla da je intenziviranje i produbljivanje saradnje između dvije zemlje od obostranog interesa“.\n„Ministarka je upoznala bugarsku ambasadorku sa aktivnostima koje Ministarstvo zdravlja sprovodi u borbi protiv COVID-19, nabavci vakcina, procesu vakcinacije, kao i planovima za naredni period. Dr Borovinić Bojović je istakla da je epidemiološka situacija u Crnoj Gori, kao i u većini zemalja, ozbiljna i teška i da nadležne državne institucije čine sve kako bi se što efikasnije izborili protiv pandemije izazvane virusom COVID-19“, navodi se u saopštenju.


Šta preti Evropi ako Rusija i Britanija istovremeno odluče da napuste dve organizacije - 08.04.2019, Sputnik Srbija\nŠta preti Evropi ako Rusija i Britanija istovremeno odluče da napuste dve organizacije\nMoguć izlazak Rusije iz Saveta Evrope i „bregzit“ mogli bi da budu pravi potres za Stari svet, smatra generalni sekretar ove organizacije Torbjorn Jagland... 08.04.2019, Sputnik Srbija\nevropa, vesti, svet, torbjorn jagland, savet evrope\n08:15 08.04.2019 (Osveženo: 11:04 08.04.2019)\nCC0 / Pixabay / Zastave članica Saveta Evrope\nMoguć izlazak Rusije iz Saveta Evrope i „bregzit“ mogli bi da budu pravi potres za Stari svet, smatra generalni sekretar ove organizacije Torbjorn Jagland, prenosi „Fajnenšel tajms“.\n„Mislim da mnogi ljudi nisu u stanju da zamisle kakav bi to šok mogao da bude za Evropu, ako istovremeno dobijemo i ’bregzit‘ i ’rugzit‘ (Rusija + egzit).“\nJagland smatra da je Savet Evrope „jedino mesto gde je Rusija povezana sa Evropom pravosudnim sistemom“. „(U slučaju da Moskva napusti Savet) videćemo drugačiju Rusiju. Imaćemo novu liniju razdvajanja u Evropi“, istakao je on.\nPrema rečima generalnog sekretara Saveta Evrope, jedini način da se reši situacija, jeste ponovno vraćanje Rusiji prava glasa u Parlamentarnoj skupštini Saveta Evrope (PS SE).\n18 Januar 2019, 16:11\nJagland je izrazio nadu da će Rusija ostati u Savetu i pozvao je da plati doprinos u budžet organizacije.\nRanije je Jagland u svom godišnjem izveštaju optužio Moskvu koja ne plaća doprinos budžetu Saveta Evrope za kršenje odredbi statuta ove organizacije. Jagland je izjavio da ako zemlja ne uplati doprinose u roku od dve godine, ustavni organ — odbor ministara — može da razmotri njeno isključivanje. Za Rusiju ovaj rok dolazi krajem juna 2019. godine.\nMinistar spoljnih poslova Rusije Sergej Lavrov izjavio je da Moskva želi da ostane u Savetu Evrope i da će izaći iz organizacije samo u slučaju da druge zemlje-članice organizacije preduzmu mere za njeno isključenje. Uprkos trenutnoj situaciji sa PS SE i suspenzijom isplata, Rusija je nastavila da radi na usvajanju konvencija Saveta Evrope.\nOdnosi Rusije i Saveta Evrope prolaze kroz težak period. Sukob se zaoštrio u periodu 2014-2015, kada su ruski parlamentarci izgubili ovlašćenja zbog svog stava o Krimu. Moskva je izjavila da je nemoguće raditi u takvim uslovima i prestala da učestvuje na zasedanjima i prestala da plaća doprinose budžetu organizacije.\nPrema rečima zamenika ministra spoljnih poslova Rusije Aleksandra Gruška, Rusija vidi da se u poslednje vreme u Savetu Evrope povećava broj trezvenijih ljudi, dok se Moskva zalaže za sve napore usmerene na prevazilaženje sistemske krize organizacije.


Donacija Porto Montenegra OŠ"Drago Milović", područna jedinica Gradiošnica - Radio Tivat\n09 окт Donacija Porto Montenegra OŠ“Drago Milović“, područna jedinica Gradiošnica\nPosted at 11:43h in Obrazovanje\tby\tDragan Popadic\nKompanija Adriatic Marinas, koja je matična kompanija projekta Porto Montenegro, finansirala je kupovinu i postavljanje video nadzora u dvorištu OŠ Drago Milović, područna jedinica Gradiošnice. Projekat je koštao 3.200 eura.\nPrioritet u realizaciji projekata društveno-odgovornog djelovanja Porto Montenegra je obrazovanje – od PM stipendija i podrške talenata do renoviranja učionica i finansiranja kupovine školskog mobilijara. Osluškujući potrebe menadžmenta škole, u ovom trenutku nam je prioritetna područna jedinica u Gradiošnici, i želimo da, korak po korak, kreiramo što bolje uslove za svakodnevicu i obrazovanje najmlađih školaraca, istakla je PR menadžerka Porto Montenegra Kristina Škanata.\nU prethodnom periodu imali smo nekoliko vandalskih incidenata u dvorištu i oko škole nakon nastave, u večernjim satima. Mnoge od tih problema nijesmo mogli riješiti jer nije bilo mogućnosti da se utvrde krivci. Sa postavljenjem video nadzora u PJ Gradiošnica , već se vide rezultati, koji će nadamo se dugoročno riješiti probleme koje smo godinama imali. Zadovoljstvo nam je što smo i ove godine imali priliku da nam Porto Montenegro pomogne u realizaciji projekata i aktivnosti koje radimo u cilju poboljšanja kvaliteta i uslova boravka djece u školi i same nastave, istakao je direktor škole OŠ Drago MiloviČ Predrag Sušić.\nPorto Montenegro je prethodnih godina finansirao renoviranje muzičkog i likovnog kabineta, renovirao i opremio školsku biblioteku, kao i informatičku učionicu. Prošlogodišnja donacija uvođenja WIFI-a i renoviranje kabineta maternjeg jezika, odnosno CSBH jezika i književnosti vrijedio je preko 30.000eura – saopšteno je iz Porto Montenegra.\nGolikov drugi u Ulcinju\nRade Ratković: Vaučer ili pare – dogovor sa gostom\nPoljak Marcin Kuzniar pobjednik Međunarodnog takmičenja gitarista „Tivat 2020“


MAKRON IZAZIVA PUTINOV BES: Opasne akcije francuske vojske, gomilaju trupe u zoni Asadove vojske | WebTribune\nHome SPEKTAR MAKRON IZAZIVA PUTINOV BES: Opasne akcije francuske vojske, gomilaju trupe u zoni Asadove vojske\nFrancuska je pojačala svoje vojno prisustvo u Siriji duž granice sa Irakom, pridruživši se američkim snagama kako bi podržali kurdske militante koje SAD koriste da podele Siriju.\nRanije ovog meseca, ruski ministar spoljnih poslova Sergej Lavrov je rekao da nagomilavanje američkih trupa na istočnoj strani reke Eufrat preti jedinstvu Sirije i da je usmereno na podelu zemlje.\nTurska državna agendija Anadolu je u nedelju izvestila da su francuske specijalne snage uspostavile šest artiljerijskih baterija u istočnoj Siriji duž granice sa Irakom, koje kontrolišu takozvane Sirijske demokratske snage (SDF).\nNovinska agencija je citirala lokalne izvore koji su rekli da su nove artiljerijske baterije, koje se nalaze severno od sela Baguz u sirijskoj istočnoj provinciji Dair al-Zavr, ispalile svoje prve plotune.\nKoalicija pod vođstvom SAD-a je na Tviteru potvrdila da je “artiljerija iz Francuske“ podržavala snage SDF-a u navodnom napadu na teroriste Daeša na istoku reke Eufrat u istočnoj Siriji.\nSAD i njihovi saveznici su bombardovali ono što oni nazivaju pozicijama Daeša u Siriji, još od septembra 2014. godine i bez ikakvog odobrenja vlade Damaska ili UN mandata. Međutim, udari su u više navrata rezultirali civilnim žrtvama i nisu uspeli da ispune svoj deklarisani cilj borbe protiv terorizma.\nSDF u kojima dominiraju Kurdi su uglavnom sastavljene od militantnih snaga iz kurdske Narodne zaštitne jedinice (YPG), jedinice protiv Damaska koju Turska smatra sirijskim ogrankom zabranjene Kurdistanske radničke partije (PKK).\nMilitanti SDF-a, koji su uglavnom aktivni u istočnom delu reke Eufrat, navodno se bore protiv ostatka terorističke grupe Daeš Takfiri, koja je već isterana iz svih njihovih urbanih bastiona u Iraku i Siriji.\nDamask ih smatra neprijateljskim oružanim snagama koje okupiraju delove sirijske teritorije bez saglasnosti centralne vlade.\nPro-opoziciona grupa za praćenje kaže da su SDF, uz artiljerijsku podršku savezničkih američkih i francuskih snaga, u nedelju napredovale protiv Daeša u istočnoj Siriji blizu granice sa Irakom.\nRanije ovog meseca, militanti SDF-a i američka vojska su pokrenuli operaciju u malom delu pustinjske teritorije u blizini iračke granice, gde Daeš kontroliše glavna sela Hajin, Sousa i al-Šafa u Dair al-Zavru.\nTakozvana sirijska Opservatorija za ljudska prava je rekla da su se SDF približavale Hajinu u nedelju, dan nakon što su zauzeli obližnji vrh brda.\n“Postoje intenzivni sukobi oko Hajina, a SDF napreduju zahvaljujući američkoj i francuskoj artiljerijskoj vatri,“ rekao je Rami Abdel Rahman, šef opservatorije smeštene u Velikoj Britaniji.\nPrema rečima agencije Anadolu, Francuska je nedavno povećala svoje vojno prisustvo u nekim oblastima u Siriji, uključujući Manbij, Hasaku, Ain Isu i Raku, koje su pod kontrolom Narodne zaštitne jedinice (YPG).\nRanije ovog meseca, najviša ličnost iz SDF-a je rekla da je 50 francuskih vojnika stiglo u sirijski grad Manbij i da grade vojnu bazu u severnom delu te provincije.\nOko 250 francuskih vojnika je navodno aktivno u regionima koje drže SDF u severnoj Siriji, prenela je agencija Anadolu.


Rekord u letnjoj poseti Torniku\nJuly 22, 2016 July 22, 2016 Administrator 0 Comment tornik, turisti, Turizam, zlatibor\nU Ski centru ‘’Tornik’’ na Zlatiboru ovih dana je ostvarena rekordna dnevna posećenost centra od otvaranja letnje sezone, kada je ovdašnje sadržaje ‘’Skijališta Srbije’’ koristilo više od hiljadu turista.\nKako saopštavaju iz JP ‘’Skijališta Srbije’’, svi oni koju su odlučili da leto provedu na planini imaju mogućnost da ostvare 10 odsto popusta na sadržaje na Torniku, tako što će preuzeti flajer ‘’Skijališta Srbije’’ u centru Zlatibora. Do sada je više od 100 turista iskoristilo tu mogućnost i uživalo u adrenalnskim i zabavnim sadržajima u ovom planinskom centru.\nTornik posetiocima Zlatibora nudi mnogobrojne mogućnosti, kako za odmaranje tako i za sportske aktivnosti, jer se u ovom centru može igrati mini golf, košarka, mali fudbal, tenis, voziti specijalna planinska vozila, mountain cart. Za planinski kart predviđene su posebne staze, a za ljubitelje planinskog biciklizma obeleženo je više od 20 kiliometara staza za downhill i cross country vožnju. Za adrenalinske zavisnike tu je bob na šinama, novi Avantura park, kao i tjubing staza. Za turiste koji vole da uživaju u prirodi žičara radi za panormasku vožnju.\nTokom vikenda se na Torniku održava velika internacionalna downhill trka u organizaciji biciklističkog kluba ‘’Full Control Bike’’ i ‘’Skijališta Srbije’’, na kojoj se očekuje veliki broj takmičara iz zemlje i inostranstva. Planinski centar Tornik za posetioce radi svake srede, četvrtka, petka, subote i nedelje od 10.30 do 17 časova. Turisti koji nemaju sopstveni prevoz mogu iskoristiti organizovan prevoz iz centra Zlatibora sa polascima u 10.30 i u 14 časova.\n← Mladi folklorci, ”Riblja čorba”, ”Blekova petorka” i drugi na ”Užičkom letu”


DAEŠ i Nusra front nastavljaju sa provokacijama - Sputnjik Srbija\n20:35 07.04.2016 Preuzmite kraći link\nNajviše provokacija zabeleženo je u okolini grada Alepa, a borci Nusra fronta pokušali su da zauzmu mesto Handrat kao i četvrt Šeik Maksud.\nPored toga, prema informacijama koje je Centar dobio od lokalnog stanovništva, u mestima severno od Alepa nalazi se preko hiljadu terorista Nusra fronta, a pored njih tamo je i 7 tenkova i 24 automobila sa ugrađenim mitraljezima.\nOni su, naime, šest puta iz tih naseljenih mesta otvarali minobacačku vatru na selo Handrat, zbog čega je poginulo dvoje ljudi, a ranjeno šest, dodaje Centar.\nKada je reč o kršenju primirja, navodi se da su ukupno zabeležena četiri slučaja, od čega su dva u provinciji Latakija, a po jedan u Homsu i Hami.\nRadi se o borcima Dejš el islama, koji su napali grad Tejr Malu, kao i o Sirijskoj slobodnoj armiji, koja je granatirala položaje snaga pod kontrolom sirijskog predsednika Bašara el Asada.\nIstovremeno, ruski Centar za primirje navodi da je ruska vojska isporučila 15 tona humanitarne pomoći na aerodrom u Hmejmimu, odakle će se ti proizvodi konvojima prebaciti sirijskim građanima.\nDAEŠ, Nusra front, provokacije, Ruski Centar za primirje u Siriji, Sirija


Foto: MUP Brčko distrikta / MUP\nKako je saopšteno iz Tužilaštva Brčko distrikta BiH, dokazali su krivicu Dalibora Jovičevića kojem je nakon žalbenog postupka pred Apelacionim sudom Distrikta, pravosnažno izrečena kazna za krivično delo ubistvo, prenosi Srpskainfo.\n– Tužilaštvo Distrikta optužilo je Dalibora Jovičevića da je između 11. i 12. februara prošle godine u mestu Brezovo Polje – Novo Naselje na svirep način ubio njegovog oca – navode iz Tužilaštva.\nKako je navedeno u optužnici, optuženi je dok se u kući nalazio sam sa njim, tvrdim predmetom – automatskom puškom ocu zadao više udaraca u predelu glave usled čega je nastupila trenutna i nasilna smrt žrtve.\nTužilaštvo je na suđenju pred Osnovnim sudom uspelo dokazati da je ubistvo Slavka Jovičevića počinjeno na svirep način.\n– S tim u vezi, on je prvostepenom presudom i osuđen za svirepo ubistvo (iz člana 163 stav 2 tačka 1) Krivičnog zakona Brčko distrikta, na kaznu zatvora od šesnaest godina. Istovremeno, oslobođen je od optužbe za krivično delo nedozvoljenog držanja oružja ili eksplozivnih materija – navode iz Tužilaštva.\nDodaju da je odlučujući po žalbi odbrane Apelacioni sud Distrikta, ne nalazeći svirepost pri počinjenju tog krivičnog dela, izmenio je prvostepenu presudu u pravnoj kvalifikaciji krivičnog dela pravosnažno osudivši Dalibora Jovičevića za ubistvo (iz člana 163 stav 1 Krivičnog zakona), na pomenutu kaznu zatvora, piše Avaz.


Žair Bolsonaro, Foto: EPA-EFE/JOEDSON ALVES\nJutjub je potvrdio da je preduzeo isti korak kasnije tokom dana\nObjavljeno: 26.10.2021. 10:33h\nI Fejsbuk i Jutjub, koji posluju u okviru američke kompanije Alfabet, saopštili su da video, koji je snimljen u četvrtak, krši njihovu politiku, prenosi Rojters.\n„Naša politika ne dozvoljava tvrdnje da vakcine protiv COVID-19 ubijaju ili ozbiljno mogu da naškode ljudima“, saopštio je portparol Fejsbuka u ponedeljak.\n„Uklonili smo video sa kanala Žaira Bolsonara zbog kršenja naše politike medicinskih dezinformacija u vezi sa kovid-19, zbog navoda da vakcine ne smanjuju rizik od zaraze bolesti i da izazivaju druge zarazne bolesti“, navodi se u saopštenju Jutjuba.\nBOLSONARU PRETE OPTUŽBE ZA UBISTVO: Njegova odluka nepotrebno osudila hiljade građana na SMRT!\nBOLSONAROVO GORKO PRIZNANJE: Plačem u kupatilu kada donosi teške odluke, moja žena to ne zna!


Bokser Goše Dušan Janjić i trener Nenad Dimitrijević na Kupu prijateljstva u borilačkim sportovima u Rusiji\nMladi as i iskusni stručnjak predstavljaće srpski boks u Novosibirsku od 22. do 26. novembra\nNovo priznanje za palanački boks. Naime, reprezentativac Srbije i osvajač bronzane medalje na Mediteranskim igrama, Dušan Janjić, predstavljaće našu zemlju na Kupu prijateljstva u ruskom gradu Novosibirsku, od 22. do 26. novembra.\nZajedno sa palanačkig asom Goše i Rusiji će boraviti i njegov trener Nenad Dimitrijević, koji ističe da je Dušan spreman i da će mu ovo takmičenje itekako koristiti za naredne izazove.\nInače, Kup prijateljstva u borilačkim sportovima u Novosibirsku od 22. do 26. novembra, predstavlja nadmetanje reprezentacije Rusije i Srbije. U pet disciplina, našu zemlju će predstavljati rvači, Vladimir Stankić, Zaur Efendiev i Aleksandar Đukanović. U džudu boriće se Boško Borenović, u boksu Dušan Janjić, kik-boksu Marko Cvetanović, a u MMA Rifat Pruščević. Jedina dama u srpskoj ekipi je Aleksandra Radmilović u tekvondu.


Počinje upis na ženske studije u Beogradu\nutorak, 8. septembar 2015. 05:31h\nOd danas beogradski Centar za ženske studije upisuje dvadeset petu generaciju studentkinja i studenata na jednogodišnji dodiplomski program. Studije su, kao i prethodnih godina, besplatne.\nKonkurs Centra za ženske studije je otvoren od 8. do 22. septembra 2015. godine b92.net\nU novoj školskoj godini, Centar za ženske studije organizovaće kurseve o istoriji feminizma i ženskog pokreta i o ključnim problemima feminizma dvadeset prvog veka.\nU saradnji sa Feminističkim kulturnim centrom BeFem, Centar za ženske studije pruža mogućnost studentkinjama i studentima da se upoznaju i sa feminističkom analizom medijskih praksi koje se bave proizvodnjom i reprezentacijom rodnih identiteta.\nUkoliko želite da pohađate program Centra za ženske studije, preuzmite i popunite prijavu za upis na sajtu Centra za ženske studije.\nKonkurs je otvoren od 8. do 22. septembra 2015. godine.\nStudenti i studentkinje koji uspešno završe dvosemestralne studije, dobiće sertifikat na srpskom jeziku koji ima nezvanično priznanje nekoliko univerziteta u svetu.


Vesti online / Vesti / Srbija / "Učešće Srbije u razgovorima je puno otpora i nepredvidivih prepreka"\nDačić: Za razliku od nekih naših zapadnih partnera, ne gledamo na pitanje Kosova i Metohije kao na rešenu stvar, već da se samo kroz dijalog može doći do rešenja\n- Čvrsto smo opredeljeni da zajednički radimo sa svim zainteresovanim stranama, spremni smo da razgovaramo o svim pitanjima kako bi se omogućio svestrani napredak. Smatramo da je svim narodima i zajednicama potreban mir i stabilnost u regionu i njihov ubrzani ekonomski oporavak. Stoga je nastojanje Srbije da se zajedno sa drugim zemljama što skorije integriše u EU - rekao je Dačić.\n- Učešće Srbije u razgovorima nije nimalo lako, puno je otpora i nepredvidivih prepreka. Međutim, poenta i nije u pronalaženju brzih i lakih rešenja, u stihijskom prepuštanju ili prihvatanju minimalizma - rekao je Dačić i dodao da Srbija svoju spremnost da učestvuje u razgovorima manifestuje uvek i svuda, konstantno obnavljajući napore da u postupku medijacije EU dođe do kompromisa sa albanskom zajednicom na Kosovu i Metohiji.\n- Zato svrha unutrašnjeg dijaloga nije dolaženje do prostog zbira različitih ideja i pogleda, već šansa za sagledavanje čitavog spektra mogućih solucija i kristalisanja stavova naše zemlje. Posledično, unutrašnji dijalog je doveo do porasta kredibiliteta Srbije u evropskim i svetskim okvirima - rekao je Dačić.\n- Za razliku od nekih naših zapadnih partnera, ne gledamo na pitanje Kosova i Metohije kao na rešenu stvar, već da se samo kroz dijalog može doći do rešenja. Prioritet delovanja Srbije predstavlja opstanak i poštovanje prava srpske zajednice, njen ekonomski razvoj, očuvanje kulturne baštine i imovine Srpske pravoslavne crkve na Kosovu i Metohiji - rekao je Dačić na skupu "Srbi i Albanci - kojim putem dalje" koju organuzuju Novinska agencija Tanjug i agencija ATA iz Albanije.


Etihadu i Er Berlinu dozvoljeni „kod šer“ letovi › Made-in-Germany.rs\nNemačko ministarstvo saobraćaja dalo je privremenu dozvolu aviokompanijama „Etihad ervejz“ i „Er Berlin“ za nastavak zajedničke saradnje na kod šer letovima, nakon što je avioprevoznik iz Abu Dabija prethodno podneo zahtev za dobijanje takve dozvole.\nU saopštenju Nemačke Vlade kaže se da dve aviokompanije mogu nastaviti sa saradnjom do 15. januara, uprkos sporu između Nemačke i Ujedinjenih Arapskih Emirata (UAE) oko prava u aviosaobraćaju, piše američki list „Volstrit Džurnal“.\nOvakva odluka je usledila nakon što je Etihad, koji poseduje 29 posto akcija Er Berlina, saopštio da mu je Upravni sud u Braunšvajgu odobrio nastavak „kod šer“ letova na 29 destinacija koje uključuju Evropu, SAD i Ujedinjene Arapske Emirate.\nPošto vlada u Berlinu nije uspela da donese pravovremenu odluku o „kod šer“ letovima dve aviokompanije na određene destinacije, Etihad ervejz je juče podneo zahtev za „dobijanje privremene dozvole za zaštitu svojih kod-šer letova sa Er Berlinom“. Etihad je, pri tom, poručio da ne može više da čeka na odluku nemačke vlade i njeno „zeleno svetlo“, pošto predstojeći zimski raspored letenja stupa na snagu u nedelju i traje do marta meseca naredne godine, prenosi agencija „Frans pres“.\nPre dva dana nemačko ministarstvo saobraćaja je saopštilo da sporazum između Nemačke i UAE ne podrazumeva i „blanko“ autorizaciju kod-šer letova.\nOd MiG na 25/10/2015 / Investicije, Transport, Turizam, Usluge / Ostavite komentar


Za 1000 porodica sa ivice | UNICEF Srbija\nZa 1000 porodica sa ivice\nNacionalna kampanja solidarnosti, pokrenuta od strane UNICEF-a u Srbiji, kako bi se prikupio novac koji je ugroženim porodicama, a naročito njihovoj deci, neophodan da prebrode zimu i izazove koje ona nosi.\n„Za 1000 porodica sa ivice” je nacionalna kampanja solidarnosti, pokrenuta od strane UNICEF-a u Srbiji, kako bi se prikupio novac koji je ugroženim porodicama, a naročito njihovoj deci, neophodan da prebrode zimu i izazove koje ona nosi.\nŽivot na ivici egzistencije, od jednog do narednog socijalnog davanja, iscrpljuje i roditelje i decu. Ono što u životu podrazumevamo – čvrst krov nad glavom, topla odeća i obuća, ogrev i svakodnevne potrepštine – ovim je porodicama često uskraćeno. Pandemija im je ukinula i već ograničene prilike za redovnu zaradu, zdravstveni troškovi su im u međuvremenu porasli, a pred svima je još jedna nesigurna i neizvesna zima.\nZato te pozivamo, ukoliko si u mogućnosti, da se pridružiš nacionalnoj kampanji solidarnosti i podržiš 1000 porodica u najvećem siromaštvu u njihovoj borbi za bolji i dostojanstveniji život.\nDONIRAJ za porodice koje žive u najvećem siromaštvu!\nSvaka donacija će pomoći da čim pre obezbedimo sredstva za porodice SA IVICE.\nČlanove Kluba prijatelja povezuje uverenje da svako dete zaslužuje priliku za srećno detinjstvo i rešenost da smo kao zajednica dužni da im to obezbedimo.\nOporavak od COVID-19 - Podrška za najugroženije porodice


Prema nezvaničnim informacijama Kostić je ponudio između 220 i 230 miliona evra za slovenačku Hetu koja je nastala od ostataka posrnule Hipo Alpa Adria grupe, a koja ima oko 550 miliona evra potraživanja i oko 100 miliona evra vrednih nekretnina.\nSlovenačka Heta poseduje, između ostalog, 54.000 kvadrata zemlje u Ljubljani, poslovnu zgradu Metalke na platformi Ajdovščina u Ljubljani i 37.350 kvadrata zemljišta na području nekadašnjeg Delamarisa u Izoli, pogodnom za gradnju hotela, velnes centara, apartmana i vila. Izola je stari mediteranski grad koji leži na jugo zapadnoj obali zaliva Trsta.\nHeta Asset Resolution, poslovna zgrada\nPored Kostića, ponude su dostavili i norveški B2, švedski DDM i češki APS, fondovi specijalizovani za kupovinu loših kredita, koji su već prisutni u Sloveniji.\nPreuzimanjem Hete Kostić će ojačati svoju prisutnost na slovenačkom tržištu, gde preko MK Grupe već ima hotel Kempinski Palace u Portorožu, preko kojeg je postao i vlasnik udela od 53 odsto Aerodroma Portorož. Takođe, preko AIK banke ima vlasnički udeo u Gorenjskoj banci.\n"Uprkos činjenici da je pandemija virusa Covid-19 dovela do globalne recesije i neizvesnosti u pogledu budućeg ekonomskog rasta i razvoja pojedinih zemalja, MK Group je kupovinom Heta Aset Rezolušn, pokazala da je pouzdan partner i da čvrsto stoji iza donetih odluka i ugovorenih obaveza", rekli su za "Blic Biznis" u Mk Group.\nAndrija Vuković, finansijski direktor kompanije je podsetio da je kompanija u Sloveniji prisutna već 5 godina.\n"Do sada smo uložili preko 126 miliona evra, a kupovinom Heta Aset Rezolušn nastavljen je niz investicija", rekao je Vuković.\nKompanija MK Group je jedna od vodećih regionalnih kompanija sa bilansnom aktivom od gotova 5 milijardi evra. Posluje u domenu agrara, bankarstva i turizma sa posebnim akcentom na Srbiji, Sloveniji, Hrvatskoj i Crnoj Gori.


Od utorka: Rukave zavrću i vakcinu primaju samo oni koji su se prethodno zakazali · gradski.online\nBEOGRAD/KIKINDA- Na svim punktovima za vakcinaciju, od utorka, 26. januara, vakcinu protiv kovida primaće isključivo građani koji su dobili poziv od e-Uprave sa terminom vakcinacije, saopšteno je iz Vlade Srbije.\nTermin za vakcinaciju građani će dobiti nakon prijave na portalu e-Uprave ili pozivom kontakt centra. Nema nikakve potrebe, niti je u interesu javnog zdravlja da se stvaraju redovi i gužve građana koji nemaju zakazan termin. Nadležni poručuju da će svu građani dobiti vakcinu u skladu sa planom prioritizacije.\nVlada Srbije još jednom poziva sve građane da dolaze na vakcinaciju iskključivo u terminu kada im je ona i zakazana. Oni koji žele da dobiju vakcinu treba da se prijave na www.imunizacija.euprava.gov.rs. Ukoliko osoba zainteresovana za vakcinaciju ne poseduje računar, može se prijaviti i telefonski, putem kontakt centra 0800 222 334, svakoga dana od 8 do 20 časova.\nKikinda je, nakon Niša, grad sa najviše vakcinisanih u odnosu na broj stanovnika. Do prethodne večeri, vakcinu protiv kovida je primilo 2.272 građana.\nMasovna imunizacija se obavlja na dva punkta, u ambulanti Doma zdravlja u Mikronaselju, pored filijale Pošte, kao i u kikindskom Udruženju penzionera, u ulici Vojvode Putnika, od 8 do 18 sati. Prema podacima od nedelje broj aktivnih slučajeva iznosi 434.\nPrethodnoNemanja Konstantin, na najvišem stepeniku pobedničkog postolja: Uspeh u Beogradu, uvertira u državno prvenstvo\nSledećeZa streličare “Kentaura”, sportska 2021. dobro krenula: Kristijani Kukić zlato, a bronza Tiboru Horvatu


Foto: Mladen Šurjanac, Shutterstock / Ringier\nDržavni sekretar u Ministarstvu trgovine, turizma i telekomunikacija Uroš Kandić rekao je da se situacija normalizuje i stabilizuje i da će narednih dana šećera biti dovoljno.\nPrethodno je obelodanjeno da je jedan trgovac najviše kumovao veštačkoj nestašici šećera.\nFoto: Rajko Ristić, Shutterstock, ValentinaPopovic / Ringier\nKandić je, na pitanje koja je firma iz Kolubarskog okruga koja je glavni krivac za nestašice, rekao da se radi o veletrgovcu, a da su inspekcije i nadležne službe utvrdile da u skladištima ima čak 2.000 tona šećera u kilogramskom pakovanju, dok je kod proizvođača imao 30.000 tona, što je desetina proizvodnje u Srbiji.\nU prethodnom periodu na tržište je izbacio samo 25 tona u pakovanju od kilogram, a 10 puta više "u rinfuzu", koji je skuplji, rekao je Kandić za RTS.\nOn je dodao da inspekcijski organi i danas rade u toj veletrgovačkoj firmi, čije ime nije naveo.\nKandić je ukazao i da ne postoji nijedan zakon koji će sprečiti nekog da bude špekulant, ukoliko on to želi.\nFirma Nestašica Uvoz šećera


BOMBA! Kokeza više nije predsednik FSS - Crvena zvezda info\nFudbal / 21761 pregleda\nFudbal / 6177 pregleda\nBOMBA! Kokeza više nije predsednik FSS\nOstaje upražnjeno mesto na čelu Saveza pred start kvalifikacija\n- Poštujući sve ono što se u tom odnosu izgradilo, niko ne treba Aleksandra Vučića i Srbiju da brani od Slaviše Kokeze, jer Slaviša Kokeza je bio uz Aleksandra Vučića i Srbiju kada mnogi to nisu smeli ili hteli. Ponosan tada, ponosan i sada kada se brutalno iznose opasne neistine koje su naravno nanele štetu i funkciji koju više neću da obavljam. Povlačim se sa mesta predsednika Fudbalskog saveza Srbije kako bih celog sebe stavio u službu pravde i istine koji će biti moja vodilja u budućem periodu - naveo je Kokeza.\n- Srećan sam, zadovoljan i ponosan što će na tom putu državni tim da predvodi po mom mišljenju najveće ime u istoriji našeg fudbala Dragan Stojković. Njemu, kao i svim ljudima u sistemu Fudbalskog saveza želim mnogo uspeha u budućnosti - poručio je Kokeza.\nU njegovom mandatu fudbaleri Srbije uspeli su da izbore plasman na Mundijal u Rusiji 2018. godine, ali je reprezentaciju pratila i negativna atmosfera zbog mnogih njegovih odluka, zbog koje je i bilo vreme da Kokeza ode iz srpskog fudbala.\nKokeza je nedavno bio priveden na informativni razgovor u Službu za borbu protiv organizovanog kriminala, kada je odbio poligraf i odgovor na pitanje da li je navodno učestvovao u pripremanju atentata na Aleksandra Vučića.


Održana edukacija o upotrebi platforme eTwinning | mon.ks.gov.ba\nOdržana edukacija o upotrebi platforme eTwinning\nU organizaciji Ministarstva za obrazovanje, nauku i mlade Kantona Sarajevo održana je prezentacija platforme eTwinning i edukacija za upotrebu iste za nastavnike matematike, informatike, engleskog jezika i nastavnike razredne nastave.\nSrednja ekonomska škola Sarajevo bila je domaćin škola za održavanje navedene edukacije.\nCilj edukacije je upoznavanje nastavnika sa platformom eTwinning, mogućnostima koje nudi u profesionalnom razvoju nastavnika te načine razvijanja saradnje, razmjenjivanje znanja i iskustva kao i realizacije projekata u okviru jedne od najzanimljivijih obrazovnih zajednica u Europi.\nEdukaciju su vodile nastavnice, eTwinning ambasadorice BiH koje su se pokazale uspješne već duži niz godina: Lejla Hujdur, Lejla Mušanović, Mirela Avdibegović i Nada Sokolović.\nOvaj način edukacije se pokazao kao dobar primjer prakse razmjene znanja i iskustava u cilju poboljšanja kompetencija nastavnika u Kantonu Sarajevo.\nPlatforma eTwinning promoviše saradnju škola u Euvropi korištenjem informacijskih i komunikacijskih tehnologija (ICT) pružajući podršku, alate i usluge za škole, te također, nudi mogućnosti za besplatno i kontinuirano online stručno usavršavanje za nastavnike.


Vladanka Malović - Istinomer\nNema zvaničnih podataka o njenom obrazovanju.\nIzjavila je da se u politiku uključila 2009. godine kada su bili izbori za opštine Voždovac i Zemun i tom prilikom je upoznala Aleksandra Vučića. „Tada sam kao aktivista beogradskog odbora pomagala u kampanji. Tada je, sećam se, prišao nama aktivistima i pitao jesmo li umorni, treba li nam nešto, bodrio nas. Tri godine kasnije sam angažovana da radim u kampanji za predsedničke i parlamentarne izbore. Tih meseci do izbora radili smo danonoćno svi zajedno, a on se ponašao kao jedan od nas, iako sam ja u početku, imala ogromnu tremu jer, priznaćete, nije mala stvar raditi kampanju SNS i biti uz one koje neizmerno poštujete. Nikada nije bio pretenciozan, uvek ima vremena za sve. Od kada sam izabrana za predsednicu Službe za informisanje nemam radno vreme, vikende, praznike. Svakodnevni rad, podrazumevani stres, ali kada vam je Aleksandar Vučić šef, nema nemogućeg posla.“ (Blic, 27. 7. 2016. godine)\nŠefica je informativne službe SNS. Najpre je bila angažovana u beogradskom odboru SNS, potom postala članica Glavnog odbora i na kraju izabrana u Predsedništvo stranke. (Danas, 2. 8. 2019. godine)\nU leto 2016. otvorila je izložbu „Necenzurisane laži“, o medijskim sadržajima u Srbiji od 2014. do 2016. godine. Tada je u beogradskoj galeriji „Progres“ izloženo oko 2.500 primeraka naslovnih strana, izveštaja, vesti, komentara u medijima, a na osnovu čega bi, naveli su organizatori, građani u Srbiji trebalo da procene da li u Srbiji ima cenzure. „Osnovni zadatak dela medija, koji sinhronizovano deluju citirajući jedni druge, postao je da Aleksandra Vučića predstave domaćoj i stranoj javnosti kao brutalnog cenzora, koji ukida emisije, obara portale i smenjuje urednike i novinare, zabranjuje tekstove“, kazala je Malović.\nKrajem jula 2019. prisustvovala je prvom sastanku predstavnika vlasti i opozicije o izbornim uslovima, održanom na Fakultetu političkih nauka u Beogradu.


Evropska unija plaća 15,5 evra po dozi vakcine kompanija “Fajzer-Biontek”, navodi se u prvom ugovoru potpisanom sa dve kompanije, koji je objavio španski dnevnik “Vangardija”.\nPrema navodima iz ugovora sa “Fajzerom“, EU se saglasila da će u proseku plaćati 15,5 evra za prvih 200 miliona doza.\nPostignuta je i saglasnost da se ista cena plati za dodatnih 100 miliona doza koje su naručene unutar vremenskog roka određenog u ugovoru. Nakon određenog roka, vakcine će biti plaćane 17,5 evra po dozi.\nEU je u januaru potpisala drugi ugovor za dodatnih 300 miliona doza sa “Fajzer-Biontekom” i zvaničnici bloka su zadržali istu cenu kao i u prvom ugovoru. U ugovoru se takođe navodi da je EU u decembru unapred uplatila 700 miliona “Fajzer-Bionteku” da bi osigurala prvih 200 miliona doza.


Obama rekao Nikoliću: "Traži šta god treba za Srbiju" | WebTribune\nHome U FOKUSU Obama rekao Nikoliću: “Traži šta god treba za Srbiju”\nPredsednik SAD Barak Obama rekao je predsedniku Srbije Tomislavu Nikoliću u Njujorku da “može da mu traži šta god treba za Srbiju”, kaže Nikolićeva savetnica.\nStanislava Pak je u Kažiprstu navela da je susret predsednika bio srdačan i da je Obama Nikoliću poručio da je Srbija najzaslužnija za stabilnost u regionu.\nSavetnica za medije predsednika Srbije je rekla i da očekuje da će sledeći sastanak sa predsednicom Hrvatske Kolindom Grabar Kitarović predsednik imati u hrvatskoj prestonici.\nGovoreći o porukama koje stižu iz Zagreba poslednjih dana, Stanislava Pak kaže da se predsednik na njih ne obazire.\n“Bilo kakve izjave neće promeniti politiku mira i dobrosusedskih odnosa koju vodi Srbija. Izjave predsednika hrvatske vlade govore o njemu, a mi ne učestvujemo u njihovoj izbornoj kampanji”, rekla je ona.\nKako je istakla, saradnja predsednika sa Vladom Srbije je konkretna i konstruktivna i radi se u interesu Srbije.\n“To se vidi i sada veliki broj država sa uvažavanjem prihvata Srbiju, jer smo pokazali najbolje lice u mnogim slučajevima, kao sada sa izbeglicama”, rekla je ona.\nNa pitanje kako se u konkretnu saradnju sa vladom uklapa činjenica da nema mnogo reči o predsednikovoj platformi za Kosovo, ona kaže:\n“Kada dođe vreme i ta tema bude aktuelna, platforma će sigurno biti izneta na sto, u to nema nikakve sumnje.”\nPredsednikova savetnica je rekla i da će Nikolić podržati svaku odluku o izborima koju donese premijer Aleksandar Vučić, ali je podvukla i da se ne razmišlja o vanrednim predsedničkim izborima.\n“Odluka je na predsedniku vlade i on će je doneti. Ako proceni da je to u najboljem interesu Srbije, izbori će biti održani i predsednik će svakako podržati njegovu odluku. On podržava stranku koju je osnovao i politiku vlade”, rekla je ona.\nTakođe, rekla je da je kampanja koju tabloidi vode protiv predsednika vidljava svakodnevno.\n“Metode kojima se koriste su ispod svakog nivoa, oni iznose najstrašnije nesitine. Očekivali smo da reaguju nadležni organi, ali se to nije dogodilo. To rade oni kojima interes Srbije nije na prvom mestu, ali ja ne bih da govorim o tome ko su ti ljudi i da li su to tajkuni”, rekla je Stanislava Pak.


Zahvaljujući Serbia open turniru naša zemlja postaje zelenija • Serbia Open 2022\nZahvaljujući Serbia open turniru naša zemlja postaje zelenija\nAkcija Jedna karta jedno drvo nastavlja se širom Srbije, a nova lokacija koja je ozelenela je opština Kula!\nZahvaljujući ljubiteljima tenisa, čak četiri hektara površine je pokriveno novim sadnicama, i to u opštini gde je stepen pošumljenosti bio 6,1 odsto. Posađeno je oko 1200 sadnica, a oduševljenje meštana nije izostalo.\nDo sada su sadnice posađene u Beogradu, Kragujevcu, Zrenjaninu, Leskovcu, a ozelenjavanje se nastavlja i u Nišu, Pančevu, Šapcu, Smederevu, Novom Sadu i Bačkoj Topoli. Tokom cele nedelje, sadnja se nastavlja i u Zrenjaninu.


Bajke po meri dece ili – odraslih - infoBirač\nKompanija „Dizni” je zabranila „Petra Pana”, „Mazu i Lunju”, „Knjigu o džungli”, pozivajući se na širenje rasnih predrasuda i neprihvatljivih stereotipa, piše Politika.\nPetar Pan, jedan od omiljenih likova iz bajki i večiti dečak koji može da leti zahvaljujući vilinskoj prašini i srećnim mislima, nedavno je „odleteo” s platforme „Dizni plus”, namenjene deci mlađoj od sedam godina, zbog, kako su objasnili čelnici ove kompanije, širenja rasističkih sadržaja i neprihvatljivih stereotipa. Zajedno s njim zabranjeni su crtani filmovi „Maza i Lunja” jer podstiču rasne predrasude, kao i „Dambo” zbog promocije surovog odnosa prema divljim životinjama. S repertoara su skinute i „Mačke iz visokog društva” jer afirmišu rasne razlike, kao i „Kralj o džungli” jer predstavlja rasističku karikaturu Afroamerikanaca. Umesto njih „Dizni” je prošle godine po prvi put uveo LGBT lik – reč je o biseksualnoj devojčici koja se pojavljuje u seriji „Sovina kuća” i koja je dominikansko-američkog porekla. Da li ovo prekrajanje kinematografske istorije u duhu političke korektnosti ima psihološko i kulturološko opravdanje?\nPsiholog i psihoterapeut Ana Vlajković ovu akciju smatra čudnom i objašnjava da se svi (crtani) filmovi prave u duhu vremena, pa je naknadno „prekrajanje” duha vremena u duhu političke korektnosti – besmisleno.\n– Obrazloženje da se crtani filmovi zabranjuju deci mlađoj od sedam godina nema psihološko opravdanje jer tako mala deca i ne primećuju klasne i rasne razlike među likovima. Njih ta „priča” ne zanima i oni ne obraćaju pažnju – deca će samo primetiti da se Maza i Lunja veoma vole, da su svi protiv njih i da sve ima srećan kraj. Oni ne primećuju ni boju kože Petra Pana jer su zauzeti praćenjem njegovih pustolovina i ne analiziraju rasno poreklo sijamske mace u filmu „Mačke iz visokog društva” jer je ona deo benda i mačje „bande”. Deca dobijaju „lekcije” o rasizmu i klasnim razlikama od roditelja koji im, manje ili više suptilno, objašnjavaju s kim (ne)treba da se druže i koga treba da izbegavaju – objašnjava naša sagovornica i postavlja logično pitanje – Šta je sledeće na udaru cenzorskih makaza?\nPosle ovoga kao logično se postavlja i pitanje da li će biti zabranjeni svi filmovi Merilin Monro jer je ona u njima predstavljena kao seksualni objekat. Ili će možda biti sklonjeni svi filmovi o američkom građanskom ratu u kojima se pojavljuju crnci, jer to može da se shvati kao promocija rasizma?\n– Kada bi psiholozi analizirali crtane filmove, retko koji bi dobio „dozvolu” za emitovanje. Kao prvo, prepuni su nasilja i ubistava – počevši od Vuka i Crvenkape, preko Tri praseta, pa sve do Ivice i Marice. To su veoma nasilne priče koje su se deci decenijama pričale pred spavanje. Ako filmove prekrajamo u duhu vremenu, da li danas treba dozvoliti crtane filmove u kojima se maćehe prikazuju kao zle i okrutne osobe koje detetu rade o glavi, kao što su Pepeljuga ili Snežana i sedam patuljaka, jer se sve više ljudi razvodi, a njihova deca rastu s maćehama? Da li Trnovu Ružicu treba zabraniti jer ona favorizuje priču o pasivnoj ženi, nesposobnoj da sama izađe iz životnih nevolja, kojoj treba muškarac da je spase i vodi kroz život? Ili Malu Sirenu, koja žrtvuje svoj glas da bi bila s voljenim muškarcem jer devojčicama šalje poruku da treba da ćute i žrtvuju moć govora zbog ljubavi – pita se naša sagovornica i zaključuje da zabranjivanje „Damba” jer on navodno promoviše nasilje nad životinjama predstavlja vrhunac licemerja jer je svet prepun zooloških vrtova i cirkusa, gde ove životinje žive u zarobljeništvu i podvrgavaju se torturi.\nDoktor Maja Vukadinović, kulturolog i medijski stručnjak, podseća da je kompanija „Dizni” uvek uspostavljala svoja pravila i pratila društvene trendove kada je u pitanju odnos prema dečacima i devojčicama – ovo nije prvi put da s repertoara skida neke filmove i za njih pronalazi „zamene”. Međutim, podseća ona, ne bi trebalo zaboravljati da su ovi crtaći ekranizacija bajki, pa se postavlja pitanje da li treba da prekrajamo bajke koje čine deo kulturnog nasleđa, a uz koje su odrastale generacije dece.\n– Holivudska filmska produkcija, u koju spada i „Diznijeva” kinematografija, uvek je bila zasnovana na stereotipima i najveći deo publike te stereotipe je prihvatao. Mislim da u 21. veku neke stereotipe valja rušiti, ali se uvek postavlja pitanje na koji način to radimo i da li stereotipi koje se trudimo da srušimo na velikom platnu i dalje postoje u društvu. Da li će se odnos prema rasnim, klasnim i seksualnim razlikama promeniti ako prekrojimo svaki film ili crtani film u duhu političke korektnosti? Bojim se da neće. Međutim, ne treba zaboraviti da je „Dizni” moćna medijska kompanija koja nije usmerena samo na američko i zapadno tržište – njena publika su deca iz celog sveta. Možda su ovi crtani filmovi skinuti s repertoara samo zbog profita, odnosno procene – tačne ili pogrešne – da se takvi sadržaji ne bi dopali nekim novim klincima – zaključuje naša sagovornica.


TV Most - Otvorena izložba o Anastasu Jovanoviću\nOtvorena izložba o Anastasu Jovanoviću\nIzložba "Anastas Jovanović (1817- 1899) – pionir primenjene umetnosti i dizajna" muzejske savetnice Jelene Perać, otvorena je u Muzeju primenjene umetnosti povodom Dana tog muzeja.\nIzložba je posvećena obeležavanju 200 godina od rođenja Anastasa Jovanovića, jednog od prvih umetnika koji je svojom mnogostrukom delatnošću, pre svega kao prvi fotograf i litograf, značajno doprineo pokretanju složenih procesa evropeizacije i modernizacije srpskog društva, kulture i umetnosti sredinom 19. veka, istakla je direktorka Muzeja primenjene umetnosti Ljiljana Miletić Abramović.\n"Ideja je bila da se taj istorijski materijal, jer su svi predmeti nastali tokom 19. veka, predstavi na savremen način i približi današnjem gledaocu", rekla je Perać.\nDirektorka Abramović se, povodom 67 godina Muzeja primenje umetnosti, osvrnula na značajen rezultate i zapažene uspehe te ustanove kulture, na programe, međunarodne projekte i priznanja i navela da godišnje organizuju 14 izložbi i imaju između 15.000 i 18.000 posetilaca.\nKao prioritete u narednom periodu, Abramovićeva je pomenula proširenje i adaptaciju prostora, stalnu postavku, intenzivnije povezivanje i uključivanje u regionalne i evropske projekte, digitalizaciju, veću vidljivost i komunikativnost Muzeja sa najširom publikom, veća ulaganja u ljudske resurse.


Backup - DreamWeb | portal za podršku\nAcronis backup sistem omogućava potpuno samostalan povraćaj baze podatake sa dostupnih verzija rezervnih kopija. Ukoliko u cPanelu ne postoji Acronis Backup opcija, na Vašem serveru se koristi drugačiji backup sistem, za koji možete naći uputstvo za povraćaj baze OVDE. VAŽNO:...\nUpravljački panel Acronis backup sistema omogućava povraćaj i preuzimanje fajlova i direktorijuma sa dostupnih verzija rezervnih kopija. Ukoliko u cPanelu ne postoji Acronis Backup opcija, na Vašem serveru se koristi drugačiji backup sistem, za koji možete naći uputstvo za povraćaj fajlova...\nDreamWeb bekap sistem omogućava potpuno samostalan povraćaj baze podatake sa bilo koje verzije rezervne kopije. Ukoliko u cPanelu ne postoji DreamWeb Backup opcija u okviru Files sekcije, na Vašem serveru se koristi drugačiji backup sistem, za koji možete naći uputstvo za povraćaj baze...\nDreamWeb Backup - Povraćaj fajlova\nUpravljački panel bekap sistema omogućava povraćaj i preuzimanje kompletnog /home direktorijuma ili samo određenih fajlova i direktorijuma iz bilo koje verzije rezervne kopije. Ukoliko u cPanelu ne postoji DreamWeb Backup opcija u okviru Files sekcije, na Vašem serveru se koristi drugačiji...\nJetBackup omogućava potpuno samostalan povraćaj baze podataka sa neke od dostupnih verzija rezervnih kopija. Ukoliko u cPanelu ne postoji JetBackup sekcija, na Vašem serveru se koristi drugačiji backup sistem, za koji možete naći uputstvo za povraćaj baze OVDE. VAŽNO: Povraćajem baze se...\nJetBackup je backup sistem dostupan na našim novijim serverima koji omogućava potpuno samostalan povraćaj email naloga sa bilo koje verzije rezervne kopije. VAŽNO: Kada se vrši povraćaj email naloga, sva pošta u tom nalogu primljena nakon datuma odabrane backup verzije sa koje se vrši...\nJetBackup omogućava potpuno samostalan povraćaj fajlova i direktorijuma sa dostupnih verzija rezervnih kopija. Ukoliko u cPanelu ne postoji JetBackup sekcija, na Vašem serveru se koristi drugačiji backup sistem, za koji možete naći uputstvo za povraćaj fajlova OVDE. VAŽNO: Kada se vrši...


Magazin online Jogom protiv hroničnog bola u leđima - 7 November 2011 - Magazin - Vojvodina Net\nJogom protiv hroničnog bola u leđima\nStručnjaci Univerziteta u Jorku su do ovog zaključka došli nakon analize zdravstvenog stanja 313 ljudi, koji su već prethodno tražili medicinsku pomoć zbog hroničnog ili bola koji se stalno vraća u donjem delu leđa, izveštava Rojters.\nNasumičnim izborom 156 učesnika u istraživanju je poslato na časove joge, dok je 157 i dalje koristilo samo medicinsku pomoć.\nPosle tri meseca, oni pacijenti koji su išli na jogu, su mogli da obave 30 odsto više aktivnosti, nego pacijenti iz druge grupe.\nNajveća prednost je, prema nalazima britanskog tima, bila u većem samopouzdanju koje su polaznici časova joge imali u pogledu sposobnosti da samostalno obave raznovrsne dnevne aktivnosti - da brže hodaju, da se obuku bez tuđe pomoći ili da duže ostanu stojeći.\nŠto se bolova tiče, polaznici časova joge su prijavili njihov tek neznatno slabiji intenzitet, "od marginalnog statističkog značaja", nego ispitanici koji su koristili samo medicinske usluge.\nBritanski nalazi su u skladu sa nekim ranijim da joga i istezanje više pomažu osobama koje bole leđa, nego pridržavanje saveta iz udžbenika za samopomoć.\nDa joga povoljno deluje na zdravlje, ukazuju i mnoge druge ovogodišnje studije. Tako je jedna pokazala da joga smanjuje nivo stresa i poboljšava kvalitet života obolelih od raka dojke, a druga da ove vežbe za polovinu smanjuju epizode nepravilnih otkucaja srca među srčanim bolesnicima.\nU Britaniji, inače, čak 80 odsto ljudi u nekom periodu života pati od bola u leđima, a efikasni tretmani protiv tog problema su malobrojni.\nVođa jorkškog istraživanja, Dejvid Torgerson, napominje da široko primenjivane obične vežbe imaju tek mali uticaj na ublažavanje efekata bola u leđima.


Beogradski glas (Beta) – Vlada Srbije je, posle žalbe Inicijative Ne davimo Beograd, donela je odluku o poništavanju rešenja Ministarstva životne sredine kojim se odredjuje obim i sadržaj studije o proceni uticaja na životnu sredinu projekta izgradnje spalionice u Vinči, saopšteno je iz te inicijative.\nKako se navodi, Vlada je u svojoj odluci potvrdila stav Inicijative i konstatovala da je Ministartvo za životnu sredinu donelo rešenje na osnovu „nepotpuno i netačno utvrdjenog činjeničnog stanja i uz bitnu povredu odredaba od uticaja na zakonitost i pravilnost postupka“, te naložila ponavljanje postupka.\nO ozbiljnim nedostacima, netačno prezentovanim činjenicama i manjkavostima u zakonskom procesu vezanom za pripremu izgradnje spalionice otpada u Vinči, inicijativa Ne davimo Beograd i organizacije Bankwatch i A-11 Inicijativa za ekonomska i socijalna prava nedavno su obavestile i Evropsku banku za obnovu i razvoj (EBRD), Evropsku investicionu banku (EIB) i Svetsku banku (IFC).\nTe organizacije uputile su 92 stranice komentara na dokumentaciju koju je podnela kompanija Beo-Čista energija d.o.o. kako bi prikupila kredit u visini od 330 miliona evra koliko je procenjeno da je potrebno za izgradnju postrojenja planiranih Ugovorom o javno-privatnom partnerstvu, potpisanog u septembru 2017. godine.\nIz inicijative navode da Ugovor o izgradnji spalionice otpada u Vinči na teret građana postavlja znatno više troškove finansiranja ovog javno-privatnog partnerstva.\nNaime, Ugovorom su predvidjene obaveze Grada Beograda od najmanje 38 miliona evra godišnje, odnosno najmanje jedne milijarde i 150 miliona evra tokom 30 godina njegovog trajanja. Kako bi ispunio ovu obavezu, Grad Beograd je nedavno najavio uvođenje nove takse za tretman otpada.\nOznakedeponija Naslovna-centar Naslovna-traka Vinča\nKompanija Kopernikus nakon kupovine zemljišta na kome je beogradski Buvljak: Promenićemo izgled celog kvarta i grada\nEgzodus još 350 vozača iz GSP-a: Neće imati ko da nas vozi, ali zato je SNS uhlebio hiljade svojih „administrativaca“\nPosle Vesića, i Radojičiću krivi meteorolozi zbog neočišćenog snega u Beogradu


Radio Šumadinac > Forum > OPŠTI FORUMI > Sport > Kosarka > Zvezdi dva meca bez publike, Vujosevic ponovo placa sako\n24.06.2014 09:04 #1\nZvezdi dva meča bez publike, Vujošević ponovo plaća sako\nBEOGRAD - Direktor takmičenja Košarkaške lige Srbije Dragan Gogić kaznio je danas Crvenu zvezdu sa dva meča bez publike, dok će trener Partizana Duško Vujošević morati ponovo da plati 34.500 dinara zbog skidanja sakoa na četvrtom meču finala plej-ofa Superliga.\nU saopštenju se ne navodi tačno zašto je Zvezda kažnjena, ali se poziva na članove disciplinskog pravilnika i propozicija takmičenja koji se odnose na lošu organizaciju utakmicu.\nKošarkaš Zvezda Jaka Blažič kažnjen je sa 11.500 dinara zbog tehničke greške.\nKlub sa Malog Kalemegdana kažnjen je sa 69.000 dinara zbog slabe organizacije redarske službe, sa 115.000 dinara zbog nesportskog ponašanja gledalaca i još 138.000 dinara zbog ubacivanja čvrstih predmeta na teren.\nPartizan je kao klub zaradio kaznu od 23.000 dinara jer su njegovi navijači ubacivali meke predmete na teren i 69.000 dinara zbog paljenja baklji na tribinama.\nPartizan je u subotu u hali Pionir u četvrtom meču finala plej-ofa posle produžetka savladao Crvenu zvezdu sa 95:87, rešio seriju u svoju korist sa 3:1 i osvojio 13. uzastopnu titulu šampiona Srbije.\nUtakmicu je obeležio i incident po završetku kada je jedan od navijača Zvezde ukrao šampionski pehar sa stola pored terena i odneo na tribinu gde su bili smeštene najvatrenije pristalice crveno-belih koje su ga polomile.\nPartizan dobio derbi i prisao Zvezdi na tri boda\nZadnji Post: 26.04.2014, 23:08\nZadnji Post: 27.11.2013, 06:23\nZadnji Post: 03.10.2013, 06:49\nZadnji Post: 25.02.2012, 20:26


TUŽBA: Stečajna uprava Montenegro Airlinesa traži 100 miliona eura od države – Portal Luca\nTUŽBA: Stečajna uprava Montenegro Airlinesa traži 100 miliona eura od države\nTužba je podnijeta 10. decembra, tri dana prije nego što je juče u parlamentu pokrenuta rasprava o stavljanju van snage ovog zakona kojim je bivša vlast odobrila državnu pomoć MA\nStečajna uprava Montenegro Airlinesa (MA) podnijela je tužbu Privrednom sudu protiv države kojom traži 100.241.505 eura po osnovu Zakona o ulaganju u konsolidaciju i razvoj bivšeg nacionalnog avio-prevoznika, saznaje Pobjeda.\nTužba je podnijeta 10. decembra, tri dana prije nego što je juče u parlamentu pokrenuta rasprava o stavljanju van snage ovog zakona kojim je bivša vlast odobrila državnu pomoć MA.\nOd države se traži da, po osnovu članova tri, četiri, 14, 15 i 16 Zakona o ulaganju u konsolidaciju i razvoj MA, isplati 15 miliona za poreze i doprinose, 17 miliona duga Aerodromima, za izmirenje obaveza iz prošle godine 3,8 miliona, za nabavku aviona 60,5 miliona i za restauraciju motora 3,9 miliona.\n“Sve sa zakonskom zateznom kamatom od podnošenja tužbe do konačne isplate, u roku od osam dana, pod prijetnjom prinudnog izvršenja”, navodi se u tužbi koju potpisuju advokati stečajne uprave Mihailo Bojović i Filip J. Jovović.\nU tužbi se konstatuje da je ovaj zakon stupio na snagu 30. decembra 2019. godine i da je još na snazi. Država se ovim zakonom obavezala da bivšem avio-prevozniku ukupno isplati 143,3 miliona eura državne pomoći, što nije uradila.\n“Prema evidenciji tužioca, od navedenog iznosa isplaćena je suma od ukupno 37.058.494 eura”, kaže se u tužbi.\nČlanom tri Zakona o ulaganju u konsolidaciju i razvoj MA predviđeno je da država isplati bivšem avio-prevozniku 25 miliona eura za namirenje duga po osnovu poreza i doprinosa, putem pretvaranja duga u kapital.\nČlan 13 istog zakona propisuje da će se sredstva za namirenje ovog duga defmisati godišnjim budžetom.\n“Kako je tuženi na ime ove stavke tuženom već isplatio deset miliona eura, ima obavezu da isplati 15 miliona eura, pri čemu okolnost što se pominje godišnji budžet ne smije biti ograničavajuća, budući da je obaveza tuženog da u godišnjem budžetu predvidi sredstva za ispunjavanje zakonskih obaveza”, ukazuje se u tužbi.\nČlanom četiri država se obavezala da do kraja prošle godine isplati kompaniji ukupno 32 miliona eura za dug Aerodromima CG, a preostalo je da isplate još 17 miliona.\nČlanom 14 definisano je da država Zakonom o budžetu za prošlu godinu prenese kompaniji 11 miliona eura za iznajmljivanje aviona i motora, izmirenje obaveza po pravosnažnim presudama, u kojima se predmet spora odnosi na isplatu otpremnina i drugih obaveza iz radnog odnosa.\n“Zakonom o budžetu za 2020. godinu predviđena je stavka koja se odnosi na finansiranje iz ove zakonske odredbe, a tužilac je, uprkos činjenici što je nad njim otvoren stečaj, i dalje registrovan za avionski transport, pa time podoban da iznajmljuje vazduhoplove i motore. Kako MA trenutno ima dugove iz radnog odnosa, to država ima obavezu da mu isplati 3,8 miliona eura”, ističe se u tužbi.\nDržava je, shodno članu 15 ovog zakona, dužna da za rad MA od 2021. do 2024. godine obezbijedi 50 miliona eura, što sa PDVom iznosi 60,5 miliona.\n“Tužilac, iako je u stečaju, ima dozvolu Privrednog suda da obavlja poslovnu djelatnost, što ako bi ovaj iznos bio naplaćen, može perspektivno doprinijeti da se tužilac stabilizuje, vrati sve dugove i opet povrati redovni status postojanja i poslovanja”, dodaje se u tužbi.\nČlanom 16 država je dužna da isplati MA osam miliona eura za restauraciju motora, po planu koji usvoji odbor direktora kompanije. Za to je isplaćeno 4,8 miliona, dok je preostali dug države 3,9 miliona eura.\n“Tužilac nalazi da imperativni karakter označenih zakonskih odredbi jasno ukazuje na obavezu tuženog da te odredbe poštuje, te da okolnost postojanja stečajnog postupka u odnosu na tužioca ne predstavlja prepreku da se date odredbe slijede, budući da sam zakon nije isključio njihovu primjenu u situaciji otvaranja stečaja, niti u pozitivnom zakonodavstvu Crne Gore postoji propis koji bi sprečavao tuženog da poštuje odnosni zakon. Tuženi nema namjeru da se vrati poštovanju konkretnog zakona, a stečajni upravnik tužioca ima obavezu da preduzima mjere za obezbjeđenje zaštite imovine stečajnog dužnika”, zaključuje se u tužbi.\nMinistar kapitalnih investicija Mladen Bojanić kazao je nedavno da država trpi svakodnevnu štetu po osnovu ovog zakona, te da je na osnovu njega podnijeto 86 tužbi


U okviru realizacije mera aktivne politike zapošlјavanja, Nacionalna služba za zapošlјavanje raspisala je javne pozive/konkurse, putem kojih će kroz direktnu finansijsku podršku poslodavcima i nezaposlenim licima biti uklјučeno više od 18.000 nezaposlenih lica.\nSubvencije poslodavcima za zapošlјavanje nezaposlenih lica iz kategorije teže zapošlјivih\nSubvencija za samozapošlјavanje\nRefundacija troškova podrške osobama sa invaliditetom koje se zapošlјavaju pod posebnim uslovima\nVećina javnih poziva/konkursa biće otvorena do 30. novembra 2021. godine, dok je rok za podnošenje zahteva za mere namenjene osobama sa invaliditetom 31. decembar 2021. godine. Javni poziv za subvencije za samozapošlјavanje otvoren je do 17. maja 2021. godine, a rok za podnošenje zahteva potencijalnih izvođača javnih radova ističe 10. maja 2021. godine.\nZahtevi za učešće u merama podnose se nadležnim organizacionim jedinicama Nacionalne službe za zapošlјavanje, prema mestu rada lica ili sedištu poslodavca, neposredno, putem pošte ili elektronskim putem. Sve informacije dostupne su u svakoj organizacionoj jedinici i na sajtu Nacionalne službe za zapošlјavanje.\nNACIONALNA SLUŽBA ZA ZAPOŠLjAVANјE


Ruski predsjednik Putin odlikuje Vučića\nPrеdsjеdnik Srbijе Alеksandar Vučić uputio jе pismo prеdsjеdniku SAD Donaldu Trumpu, u komе, između ostalog navodi da, Srbija težak problem Kosova “nе možе da rijеši sama”.\n“Bеz obzira na našu volju i vjеru, taksе kojе jе uvеla Priština na robu iz Srbijе prеdstavljaju optеrеćеnjе i nеprеmostivu prеprеku za nastavak dijaloga. Onе nе samo da nanosе štеtu srpskoj еkonomiji, nеgo i ugrožavaju život Srba na Kosovu i Mеtohiji, čija prava moramo da branimo i štitimo. Naglašavam još jеdnom: istog trеnutka kada Priština ukinе tu nеrazumnu i štеtnu mjеru, sprеmni smo da nastavimo dijalog u potrazi za trajnim i održivim rjеšеnjеm”, stoji u tekstu pisma koje je objavljeno na internet stranici predsednika Srbije.\n“Vjеrujtе, poštovani prеdsjеdničе, da nikom nijе višе stalo do rjеšеnja do mojoj zеmlji, jеr jе problеm Kosova i Mеtohijе tеško brеmе, prijе svеga, za Srbiju i srpski narod”, takođe je napisao Vučić.\nTači obećao Trampu: Radiću na istorijskom sporazumu sa Srbijom\nOn se još zahvalio Trumpu na, kako navodi, podršci koju SAD pružaju Srbiji na еvropskom putu, a posеbno na “podršci našim naporima za očuvanjе mira i stabilnosti na Zapadnom Balkanu”.\nPodvlači, da je Trump pismom koje mu je uputio 14. dеcеmbra prošle godine istakao sprеmnost SAD da pomognu u dijalogu Bеograda i Prištinе, kako bi sе “našlo rjеšеnjе za vijеkovni problеm”.\nTramp u pismu Vučiću: Sporazum na dohvat ruke\nNavodeći su se Srbija i SAD u dva svjetska rata borili na istoj strani, Vučić je još jednom uputio poziv Trumpu da posjeti Srbiju, napominjući da bi to bila prva posjeta američkog predsjednika Srbiji nakon skoro četrdeset godina.\nPrije dva dana i kosovski predsjednik Hašim Tači pisao je predsjedniku SAD Donaldu Trumpu i u pismu naveo da je "kao predsjednik spreman na kompromis kako bi se postigao sporazum sa Srbijom" u kojem će se Srbija i Kosovo međusobno priznati i Priština dobiti stolicu u UN.\nTači je napisao i da će apelovati i na druge na Kosovu da poslušaju Trumpov savet iz prethodnog pisma - da u pregovorima budu jedinstveni i da se uzdrže od poteza koji bi otežali postizanje sporazuma.\nTači je napisao da je saglasan sa Trumpom u tome da je "rješavanje dugogodišnjih problema između Kosova i Srbije na dohvat ruke".\n"Dozvolite mi da vas uvjerim da sam kao predsjednik Kosova spreman da pravim kompromise neophodne da se postigne sveobuhvatni i balansirani sporazum sa Srbijom koji bi donio mir u regionu", napisao je Tači.\nOn naglašava i da sporazum neće biti kratkoročne prirode, već „trajni sporazum kojim će se obje strane odreći konflikta i zahvaljujući kojem će Kosovo postati članica UN“.\nPredsjednik Kosova zahvaljuje SAD na „velikodušnom prijedlogu“ da "postizanje sporazuma bude proslavljeno u Bijeloj kući gdje „se zajedno stvaraju mir i istorija“.\nHašim Tači je pozvao američkog predsjednika da posjeti Kosovo, a isti poziv uputio je prije nekoliko dana i ruskom predsjedniku Vladimiru Putinu.\nRoba iz Makedonije i Albanije zamijenila srpske i bosanske proizvode


LSV sutra odlučuje o izborima – Nadlanu.com\nLSV sutra odlučuje o izborima\nObjavljeno 29. jan 2014. / 15:39:11\nLSV doneće sutra, na sednici Glavnog odbora, odluku kako će i sa kim izaći na vanredne parlamentarne izbore, rekao je zamenik predsednika LSV Bojan Kostreš.\nStav LSV je da je važno da se sve partije koje baštine gradjansku ideju ujedine, sednu za jedan sto i razgovaraju, rekao je Kostreš u izjavi Tanjugu\n“Treba da napravimo zajednički front, a u ovom trenutku ne bih licitirao ko će biti u tom frontu i ko će biti na njegovom čelu”, istakao je Kostreš, dodajući da je bitno “napraviti zajedničku grupu koja će biti alternativa aktuelnoj vlasti, naročito SNS”.\nKostreš je naglasio da formiranje tog bloka očekuju i gradjani Srbije koji baštine isti sistem vrednosti.\nPo njegovim rečima, LSV je spremna da razgovori i sastanak budu održani u Novom Sadu, ukoliko je, kako je kazao, problem da se dogovore gde bi bio održan u Beogradu.\n“Nije problem da to bude i jedan novi način udruživanja, a ne samo koalicioni”, rekao je Kostreš, dodajući da savez sa Borisom Tadićem i strankom Dušana Petrovića dolazi u obzir, ali je istakao “da iz te priče ne treba isključivati ni LDP koji je, kako je rekao, prirodni saveznik, kao i SDU, stranke nacionalih manjina i sindikate.”\n“Ako želimo da napravimo jedan blok koji bi zastupao gradjansku Srbiju onda u njemu mora da ima mesta za sve koji dele jednaka ubedjenja, kao i mi”, rekao je zamenik predsednika LSV.\nNa pitanje da prokomentariše ponovno aktuelizovanje priče o koaliciji LSV-LDP-URS, Kostreš je rekao da je LSV spremna da razgovara sa LDP-om jer je to, kako je ponovio, njen prirodni partner sa kojim je i ranije saradjivala.\nNa pitanje da li to važi i za URS, Kostreš je rekao da je ” prvo pitanje razgovor na bilateralnoj osnovi LSV-LDP, pa onda sve ostalo”.\nbojan kostrešizbori 2014lsv\nNajoriginalniji poklon unuku za diplomu


RTS :: Sumnjiva lica, 9. i 10. spojene drugi ciklus\nRTS Drama Sumnjiva lica, 9. i 10. spojene drugi ciklus\npetak, 26. feb 2021, 19:51\nNakon uzbudljivih peripetija oko dementnog ministra, deluje kao da je kriza u stranci, odlaskom Sivkovića, konačno rešena. Ipak, u javnosti se uveliko nagađa ko će biti novi ministar. Ljiljana na ovoj političkoj poziciji vidi samo jednu osobu - svog sina Milorada, dok istovremeno Velja ulaže ozbiljne napore da Milorad napreduje u karijeri.\nI dok muškarci vode posao, žene uviđaju da se moraju izboriti za bolju poziciju u društvu.\nI Cvijovići i Velja sve nade polažu u Miloradovu političku karijeru, ali on, još uvek, ne uspeva sasvim da se snađe i izađe na kraj sa stranačkim dužnostima. Njegova desna ruka Olja, trudi se da mu pomogne i reši svaki problem koji iskrsne na poslu, međutim ubrzo uviđa da u kancelariji vlada mizoginija, te da se njena vrednost često zanemaruje, samo zato što je žena.\nSanja želi da svoju borbu za ravnopravnost polova podigne na viši nivo - osnivanjem sopstvenog pokreta.


Zaharova: Laž je da su odluke Kongresa u Sočiju unapred određene - Sputnjik Srbija\n15:00 29.01.2018 (osveženo 17:28 29.01.2018) Preuzmite kraći link\n„Sve što se sada pokreće u medijskom prostoru o nekim već izvesnim rezultatima Sočija, ranije napisanim izjavama — pokušaji su da se naruši rad Kongresa“, napisala je Zaharova na Fejsbuku.\nOna je navela da je medijima poslat neki „plan završnog saopštenja Kongresa“. Prema njenim rečima, „ono što je najneverovatnije jeste da se stvar predstavlja tako kao da je pre dolaska predstavnika Damaska i opozicije sve navodno napisano i da događaj neće imati intrigu“.\nPredstavnica Ministarstva inostranih poslova Rusije je rekla da je sama „intriga“ — format, učesnici, dnevni red — bila nepoznata i za rusku stranu.\nKongres nacionalnog dijaloga Sirije će se održati u Sočiju na inicijativu Rusije. Specijalni predstavnik predsednika Rusije za Siriju Aleksandar Lavrentjev je izjavio da će na forumu biti pokrenut proces rada na novom sirijskom ustavu, a da će reč dobiti svi: i vlada i opozicija — unutrašnja, spoljna i naoružana.\nMarija Zaharova, Soči, Sirija